Editorial ibaizabal – Libros y los precios de los productos Editorial ibaizabal Fnac\nLibros en Euskera (110)\nFnac (133) NEAR (81) Nobel Book (25) IMOSVER (23) AG LIBROS (4) Agapea Libros (1)\nEditorial ibaizabal (145)\nPandutarren eta kurutarren arteko azken guda hastear da Kurukshetra edo Betebeharraren zelaian. Odol-ahaideak eta adiskide minak, aurrez aurre, armada bakoitzaren lerroetatik begiratzen diote elkarri. Sarraski fratrizida aurreikusiz, Arjuna... Leer más\nHaritzek garbi dauka: gaztea izatea lanbide krudela da. Zergatik da dena hain nahasia? Eta zergatik ezkutatu nahi diote gurasoek elkar maite ez dutela? Zorionez, Florentzia geratzen zaio. Han, osaba Karlos bizi da, apur bat jenioa, apur bat eroa... Leer más\nHotz egiten du, hartz handi! Infantil\nManuelak zortzi txerrikume dauzka eta egunero arazo handi bati aurre egin behar dio: nola ase bere kumeen gosea eta berea ere bai, noski. Jabeek ez diote janik ematen eta goizero janari bila abiatu behar du herrian barrena, gaiztakeria eta pikardia... Leer más\nIndiatik Txinara eraman zutenean (K.o. V. mendean), budismoa txan bilakatu zen; Txinatik Japoniara jauzi egitean, zen. Zer da zena? Hona zer dioen Bodhidharma monjeak, budismoa Txinara eraman omen zuenak: “Hitzaz haraindiko transmisio berezia; ez da... Leer más\n2 nuevos a partir de 18,42€\nNi ere hemengoa naiz, ama ere bai, aita baita ere hemengoa omen da, baina nik oraindik ez dakit zein demonio den ama eta biok bakarrik utzi gintuen pertsonajea. Amak esan zidanez herrikoa eta Pako baino gazteagoa. Nik asko ezagutzen dudan bat izango... Leer más\nZoharra (“Distira”) XIII. mendeko idazki judu distiragarria da, arameeraz idatzia, zenbait liburukiz osatua. Atal interesgarrienen antologia eskaintzen dugu hemen. Kabala, judaismoko korronte mistiko nagusiaren testu fundatzailea da Zoharra. Ez da... Leer más\nApokrifo hitzak “ezkutuko” esan nahi zuen lehendabizi: Jesusek bere ikasleetakoren bati emandako irakaspen sekretua adierazten zuen, alegia. Errebelazio pribatu eta gorde gisa aurkezten zaizkigu, hain zuzen ere, ebanjelio gnostikoak, Egiptoko... Leer más\nRAMOS, GOIO (Autor)\nIzeko Mirenek lagun berria duelako haserre omen dago ama. Uxuek ez du ezertxo ere ulertzen: zergatik ote dabil umore txarrez egun osoan amatxo? Galde egiten duenean, ordea, erantzun bera jasotzen du beti; ez duzu ulertuko, baina… Leer más\nKatua ote da?\nIgela ote da?\nOtros - Libro en vasco - Libro - Editorial ibaizabal\nITURRALDE URIA, JOXEMARI (Autor)\nKaliforniara joan da Anuxka, Risky eta Ainhoa bere lagunekin batera. Han, jende mota askotakoa dago, gauzak oso diferente ikusten dituena bai maitasun kontutan, bai dirua irabazteko moduan, baita jendea menperatzeko orduan edota etxetik ihes... Leer más\nLiburu honetako protagonista Santiago Bidea egitera doa. Bidean jende ezberdin ugari aurkituko du eta bisitak izango ditu noizbehinka: ia ahaztuta zeukan neskalagunarena, koadrilako lagunak… Santiago Bidean danetik aurki dezakezu, gauza onak eta... Leer más\nGaua da eta Krokok lotara joan beharra dauka. Baina gauza harrigarriak agertzen hasi dira. Ez ote da izutuko Kroko? Leer más\nRisky Suediara joango da oporretan. Han, bertako bi neska ezagutuko ditu, Ingrid eta Marjia, eta hauek sortzen dioten zirrararen eraginez pixka bat aztoratuta ibiliko da. Maitasunaren ziztada ere biziko du. Leer más\nZoo batean ezin dena ikusi, ez gauez ez egunez? Lapurrak ere joaten dira, baina ez animaliak ikustera, baizik eta azerien antzera aritzera? Leer más\nARANA LUZURIAGA, AITOR (Autor)\nAbenturaz eta zirraraz betetako liburua da. Gure planeta izozturik dago, eguzkirik gabeko gau luzean, eta bizirik geratu diren gizaki bakarrek ez dute itxaropen handirik. Elurrak eta izotzak estalitako hiri zahar baten erraietan, hiru lagunek ihes... Leer más\n“Gasolindegiko neska zen. Gorputza manta zahar batean bilduta zeukan, dardara bizian. Hotzak ez ezik beldurrak eraginda, nik uste. Manta azpitik haren hanka biluziak agertzen ziren, Helenaren txapinak bistan geratuz. —Ajudar-me far favor —esan... Leer más\n—Nolanahi ere, Argiñe, badakit gauza hauek kontuz esatekoak direla, baina nik entzun dut zure aita ote den ama utzi duena, edo, horrelako zerbait. Zure aita bere lantegiko neskaren batekin liatu ote den edo, esaten dute kalean. Leer más\nBerainek udaleku bereziak bizi nahi ditu aurten, non eta Afrikan. Tanzanian bertan bilduko da arduradunarekin: Johann Von Silk, Arka Beltza aurkitu zuen espedizio mitikoko kidea. Safariaren partaideen artean bere alaba Emmy dago, Londreseko... Leer más


Leialtasuna agintean dagoenaren arau alda daiteke\n2019ko urtarrilaren 17a, osteguna | Ordua Euskal Herrian 16:35:02\nSeaska, Iparraldeko ikastolen federazioa, borroka gorrian ari da enegarrenez. Falloux legea izan da azken okupazioaren (Baionako PSko egoitza) eta mobilizazioen leherrarazlea. Lege hau eskola laizistaren –publikoa– eta katolikoaren –pribatua– arteko desakordioak trenkatzeko sortu zen 1850ean. Harrigarria bada ere, Frantziako Estatuak lege zahar hori baliatzen du –suprefetaren bidez– ikastolek betetzen duten zerbitzu publikoa ukatzeko.\n"Kotte Ezenarrok ez du jakin une erabakigarri honetan, euskararen alde garen guztiekin bat egiten" erran digu Battitte Salaberri auzapezak.Dani Blanco\nHendaiako ikastolak –Gure ikastola izenekoa– eraikin berri bat eskatu dio Herriko Etxeari, aspaldi eskatu ere, bere 400 ikasleak era duinez egokitzeko. Udalaren diruz eraikitako lehen egoitza 1994koa da; Hapetenia karrikan dago. Egungo auzapez Battitte Salaberri zen ikastolako presidentea orduan. Auzapeza, berriz, Raphaël Lassallette (PS) zen. Udal talde sozialista hartan ere Kotte Ezenarro hautetsia zegoen, finantzazio arduraduna. Ezenarrok 2001ean hartu zuen auzapez kargua; Lassalletteren segida. 2008ko bozetan, Salaberrik (Bateginik Aintzina) Ezenarro (Ezker Anitza) garaitu zuen ustekabean. Etxegintza izan zen udalerriko agintaritzaren aldaketaren eragile nagusia.\nEraikin berria behar\n1994an egungo ikastolaren eraikina zabaldu orduko txiki geratu zen. 2001ean, Ezenarrok berak –auzapeza jada– arazoari irtenbidea emanen ziola hitzeman zuen. Hitza eman zuen ere Salaberrik, 2008an. Euren asmoa ikasleak bi egoitzetan egokitzea zen, egungoan eta berrian; 200 ikasle bakoitzean. Dongoxenia auzoan aurreikusi zen proiektua. Egitasmoa denboran ainguratu zen, ordea. Izan ere, ikastolak udaletxean –Gobernuan zein oposizioan– ditu “arerioak”; Ezenarroren nahiz Salaberriren taldean. Hots, herriko bozetarako zerrendetan –Ezenarroren eta Salaberriren zerrendetan– ezker, eskuin, zentro, berdeak edota abertzaleak daude. Udalbatzan, talde nagusi bi hauez gain, Biharko Hendaia dago; ezker abertzalearen ordezkaritza, Iker Elizalde hautetsi bakarra izaki. Ikastolaren afera ulertzeko 2014ko udal bozak kontuan hartu behar ditugu, baita iazko ikasturtearen hasieratik Gure Ikastolak berak aurrera eraman dituen desmartxak. Halaber, komenigarria da, iragan berri horretan hiru hautetsi bereziki aipatzea. Claude Vieira (Le Parti de Gauche) lehenik. Frantses eskola publikoko irakaslea. Lassalletteren eta Ezenarroren udal taldeko hautetsia izan zen, eta legealdi honetan Salaberriren taldekoa –lehen axuanta– iragan urtera arte. Izan ere, Sallaberrik ikastolarentzako eraikin berria gauzatzeko egitasmoa mahai gainean jarri zuen unean, Vieirak dimisioa eman zuen. Hitz bitan: Vieira, Jules Ferryren jarraitzaile sutsua da, jakobinista izateaz gain. Salaberriren hitzetan, bere taldean sartu zenean, ikastola berria eraikitzeko oniritzia eman zion. Gero hitza jan zuen. Richard Beitia da beste hautetsia. Eskuindarra. Auzapez izatea helburu duena, Vieira bezala, euskararen eta ikastolen kontrakoa. Ez dira bakarrak. Harrigarria bada ere, Salaberriren taldeko zortzi hautetsik egitasmoaren kontrako boza eman zuten; apirilaren 25ean bozkatua. Egitasmoak kontrako 14 boz jaso zituen. Ezenarroren taldekoenak beste seiak. Ikastola berriak 17 boz izan zituen alde, 15 Salaberriren taldekoen bozak, eta beste biak Jean Baptiste Etxeberriren –Ezenarroren taldekoa– eta Elizalde abertzaleenak. Bi abstentzio izan ziren, auzapezaren taldekoenak.\nEraikin berria –Behobide etorbidean– gehiengoz onetsia izan zen. Udalbatzak Patrick Dallennes suprefetari proiektua helarazi zion –Hollanderen aro berriko lehen suprefeta–. Honek egitasmoa legez kanpokotzat jo zuen, Falloux legearen “estakuruan”. Galdera bi jalgi zaizkigu, bi gutxienez. Baga: 1994an ikastola eraiki bazen, orain zergatik ez? Biga: Estatuak Seaskaren hainbat sail onartzeaz gain, ekonomikoki laguntzen badu, zergatik debekatzen dio Herriko Etxe bati tokiko ikastola eraikitzea?\nGaldera horien erantzunak Frantziako Estatuak hezkuntzan eta hizkuntzari buruz daraman politikaren baitan daude. Erreportaje honen asmoa, berriz, udalerri honetan hautetsiek euskararekiko –ikastola tarteko– duten jarrera kontrajarria azaltzea da. Esaterako, Ezenarrok “udal gobernuaren adostasun eza” aurpegiratu dio Salaberriri. Horixe omen da, bera egitasmoaren aurka egoteko arrazoietako bat.\nEzenarro versus Salaberri\nBarkatxo Arrizabalaga hautetsia da (Bateginik Aintzina), euskararen arduraduna. Hautetsi honek ez du udal taldeen kontraesanak ukatzen: “Hauteskundeetarako zerrendak komenigarritasunaren arabera osatzen dira. Beitia, adibidez, ez da euskararen aldekoa. Gure taldean ere kontraesanak daude, noski. Bagenekien gai honetan zaila izanen zela aurrera egitea. Harri koskorrak jan ditugu. Euskararen gaia lekuko”.\n“Euskarak baditu aldekoak eta kontrakoak, horren isla da ikastolaren proiektuari buruzko bozketa” erran digu. Hau da, euskara ez da neutroa, nahiz eta neutraltzat jo daitekeen jendea izan bada, bakan batzuk halere. Arrizabalagak ez du Ezenarroren jarrera “ulertu”, ez onartu, noski. Printzipioz, Ezenarro euskararen aldekoa baita. Auzapez ohiaren jarrera azaltzen duen gertaera bat azaldu digu: “Ezenarroren kide Suertegarayk ikastolaren eraikinaren kontra bozkatu zuen 1994an. Gizartean euskararen aldeko bilakaera nabarmena izan da hogei urteotan, eta orain, udalbatza prestatzeko aurreko bileran alde bozkatu zuela adierazi zigun”. Suertegaray baina –eskola publikoko irakaslea hau ere–, bozketa egin zen kontseilu egunean ez zen bertan egon, Ezenarrori “ahalordea” eman zion eta haren boza aurkakoa bihurtu zen: “Ezenarrok ez du bere taldekoen adostasuna bultzatu, aitzitik, ados zegoena isilarazi du” dio hautetsi honek.\nHerrian bolo-bolo dabil uste hau: “Beitia datorren urteko bozetarako bere hautagaitza prestatzen ari da, baita Ezenarro ere. Euskararen kontrako bozak bildu nahi dituzte. Batek eskuineko bozak eta besteak ezkerrekoak. Euskararen kontrakoenak betiere”.\nEzenarrok egitasmoaren kontra egoteko argudio gehiago eman digu ordea: “Ni ez naiz kontra. 1994an beste era batez landu genuen ikastolaren proiektua. Gu alde gaude, txostena lantzeko eraren aurka gaude. Salaberri dorpeki ari da, txostena ez baita arauen arabera egina”. Areago: “Vieirak lehen, Beitiak orain, suprefetari idatzi diote proiektua ez dela legezkoa erranez, irregulartasunak dituela. Beraz, Salaberrik ikastolak, denak, arriskuan jarri ditu, eta gainera biktimarena egiten du. Arazoak bere taldean ditu”.\nArrizabalaga, Etxeberri edota Elizalde, egitasmoaren aldekoak, udalbatzako hiru taldeen ordezkariak, proiektuak teknikoki akatsak dituela onar dezakete. Hasteko, diotenez, berau ongi taxutu behar duten hautetsiek proiektuari trabak jartzen dizkiotelako. Alabaina, hori ez da arrazoi nahiko, Ezenarrok egitasmoaren aurka horren sutsu aritzeko. Elizalde honela mintzatu zaigu: “Hauteskundeak heldu den urtean izateak badu zerikusia. Ikastola manipulatzeko joera dute bi aldeek, ‘guk egin dugu ikastola politena, egokiena’ esateko. Proiektua hauteskunde logikaren gainetik dago guretzat”. Biharko Hendaiaren hautetsiaren esanetan, alde teknikoa eta finantzazioa kritikatu daiteke, baina Ezenarroren taldeak –finantzazioa dela, poliza bat dela, lekua dela...– dena baliatu du kontra egiteko.\nEzenarrok hurrengo bozak irabaziko balitu, antzeko proiektua ez ote lukeen aurkeztuko galdetu diogu berari, legearen aplikazioa subjektiboa baita: “Falloux legea nahien arabera interpretatu daiteke. Ados. Baina nola saihets dezakegu legea proiektu kaskar horrekin? Suprefetak berau ikusi eta aulkitik erori da. Finantziazioa aldez edo moldez eginen dela dio txostenak. Arriskuak ez dira gainditzen ausarta zarelako. Ni ikastolaren alde egiteko prest naiz, baina ez Salaberri borrokalari arriskutsuaren alde. Gainera, biktima ausartaren rola jokatzen du. Vieirak eman zion lehen ezpata kolpea eta Beitiak estokada, ez guk, bere axuantak baizik”.\nBistakoa da: Ezenarrok ez bide ditu auzapez zenean jaso omen zituen zartak ahantzi. Orbainak irekiak ditu, ez ditu sendatuak antza: “Mitterranden garaian ikastola altxatu genuen guk, Lassallette auzapez zelarik. Neroni auzapez nintzela, ikastola handitzen lagundu genuen”. Ezenarrok ez du udaletxeko aulki nagusitik “bota” izana ahantzia. Berak dioenez, etxebizitza sozialaren alde egin zuen. Etxegintzaren uhin erraldoia Hendaian zabaldu zenean, egur galanta jaso zuen Salaberri buru zuen oposiziotik. Orain, berak, irudiz, “odolkiak ordainetan” legea aplikatu nahi du: “Aizu, guk hainbat egitasmo aurrera atera (Hirigintza Tokiko Plana) eta poliziak bi orduz galdezkatuak izan ginen oposizioaren salaketa zela medio. Prebentziozko atxiloketak jasan genituen, hirigintzako teknikaria erradiadore batean lotua ikusi dut nik”. Gogor jo omen zuten bere kontra. Auzapez zenean –honen aurreko legealdian–, hainbat proiektu zapuztu zioten, baita burua makurrarazi ere: “Orain beren proiektuaren alde jartzea nahi dute? Zergatik aurkeztu dute berau agintaldiaren bukaeran? Vieirak ni nahi izan ninduen akabatu, baina ez zuen lortu. PStik kanpo bota genuen. 2008an Salaberriren taldean sartu zen. Salaberrik Vieiraren sostengua baliatu zuen auzapez bihurtzeko, baina bizkarra eman zion ikastola eraikitzeko unean. Nola egin daiteke horrekin akordio bat?”\nGardentasuna eta adostasuna\nGardentasun eta adostasun lemak bere egiten dituzte politikariek. Horiekin denak leialak omen dira agintzen dutenean: “Kotte Ezenarrok ez du politikoki goi-mailako begiradarik ukan. Alderantziz, epe motzera jokatu du. Euskara gai politikoa dela? Ados. Alabaina, nork bere interes politikoak bazter uzten jakin behar du. Ezenarrok ez du jakin, une erabakigarri honetan, euskararen alde garen guztiekin bat egiten. Iraganeko aferak ekarri ditu mahai gainera, funtsean, heldu diren urteko bozak buruan dituelako. Auzapez izan nahi du ororen gainetik”. Egungo auzapez Battitte Salaberriren hitzak dituzu horiek. Zenbat buru hainbat aburu. Zuk zurea eginen duzu, irakurle.


Osasun larrialdi egoera deklaratu du Eusko Jaurlaritzak - Uztarria (Azpeitia)\n2020ko mar. 13a, 11:43\nIñigo Urkullu gaurko agerraldian. (EITB) Ikusi haundiago | Argazki originala\nIñigo Urkullu Eusko Jaurlaritzako lehendakariak agerraldia egin du oraintsu, koronabirusaren pandemia dela eta erakundeak hartu dituen neurriak azaltzeko. Hain zuzen ere, osasun larrialdi egoera deklaratu du Eusko Jaurlaritzak, eta egoera hori izanik, hainbat eskumen berezi izango ditu. Batez ere, Larrialdiak Kudeatzeko Legearen zortzigarren artikulua izan du hizpide lehendakariak, eta horren arabera, hainbat neurri hartu ahal izango dituzte egoerak bere horretan segitzen duen bitartean.


BERPIZTU programan, LAN MUNDUAN TXERTATZEKO POLOA\nPROIEKTU HONEK 6 MILIOI EUROKO LAGUNTZA DU, EUSKO JAURLARITZAKO LAN ETA ENPLEGU SAILARI ESKER, LEHENTASUNEZKO JARDUKETA-GUNEEN ZAP(S) PROGRAMAREN ESPARRUAN.\nBERPIZTU programa Eusko Jaurlaritzak abian jarritako ekimena da, Oarsoaldea Biziberritzeko Plan Estrategikoan jasotako jarduera-ardatzak garatzeko. 24 milioi euro ditu guztira, eta 7 lan-ildotan banatuko dira.\nOarsoaldea Eskualdeko Plan Estrategiko honetan zehaztutako erronka eta ildo estrategikoetako bat lan munduan txertatzeko polo bat sortzea izan zen, Oarsoaldeko eskualdeko pertsona eta kolektibo ahulenak erdigunean jarriko dituena.\nEra berean, hiru ardatzetan egituratzen da (ekonomia suspertzea, enplegua dinamizatzea eta zeharkako hirugarren ardatz bat, enpleguaren kalitatea eta genero-berdintasuna), bai eta lau jarduera-ildo osagarritan ere:\nBADIA BERRI, S.L. gizarteratze-enpresa finkatzea: badiaberri.eus\nGizarteratzeko eta laneratzeko berrikuntza- eta esperimentazio-gunea\nEnplegu Plan Integrala, hainbat kolektiboren beharretara egokitutako enplegu-programez osatua.\nESKUALDEKO INKLUSIO SAREA: eskualdeko inklusio sareko gizarteratze eta laneratze proiektuak.\nOarsoaldea garapen agentziak eta Eusko Jaurlaritzak eskualdean gizarteratzeko eta laneratzeko polo hori martxan jartzeko hitzarmena sinatu ondoren, Oarsoaldean lan munduan txertatzeko Poloa abiarazteko eratutako lehen jarraipen batzordea eratu da.\nPlanaren gauzatzea gainbegiratuko duen batzorde honetan parte hartu dute, Alfonso Gurpegik, Eusko Jaurlaritzako Enpleguko sailburuordeak, María Gloria Múgica Condek, Lanbide-Euskal Enplegu Zerbitzuko zuzendari nagusiaK, Francisco Pedraza Morenok, Enplegu eta Gizarteratze Sailburuordetzako Enplegu eta Gizarteratze zuzendariak, eta Oarsoaldea ordezkatuz: Aizpea Otaegi, Garapen Agentziako presidentea eta Errenteriako alkatea, Miguel Angel Sanchez (Lezoko Udaleko zinegotzia) eta Fernando Nebreda, agentziaren gerentea.\nLehen jarraipen-bilera horrek OARSOALDEAN LANERATZEKO POLO JARDUERA-PROGRAMA orokorra abiaraztea eta inauguratzea ekarri du. Bertan, jarduera-programaren jarraipen-eredua ezarri da, jarraipen-batzordearen eta jardueren araberako lantaldeen bidez (Enplegu eta Gizarteratze Zuzendaritza, Lanbide eta Oarsoaldea).\nPrograman jasotako ildo orokorrak, aurreikusitako 2021-2022 jarduketen kronograma eguneratua eta egiten ari diren aurrerapenak aurkeztu dira. Lehen batzorde hori amaitzeko, Batzordeko kideek Badia Berri bisitatu zuten, gizarteratzeko enpresa horretan egindako aurrerapenak bertatik bertara ikusteko eta Badia Berriko hasierako pabilioiaren ondoko pabiloi berria ezagutzeko; egungo espazio-beharrei erantzuteko eta pertsona gehiagori beren egoera soziolaborala hobetzeko aukera emango die gune berriak.


Protagonistak. Txerriak, eguzkitan lasai. / S. OLAETXEA\nInoiz baino lagun gehiago ibili zen postuetan erosten, txerrikiak jaten edo odolkia nola egiten den ikusten\nSALOME OLAETXEA MUTILOA. Lunes, 5 noviembre 2018, 09:02\nHamaika urte dira dagoeneko Mutiloan Txerri Azoka egiten dutela. Mutiloarrak ezizenez txerri gorriak izanda, txerriari omenaldia egitea erabaki zuten eta horretarako azaroko lehenengo igandean txerria protagonista duen azoka egiten dute. Aspaldiko partez, atzokoan Txerri Azokan eguraldiak lagundu zuen; eguraldi aparta, batzuk eguzki bila eta beste batzuk berriz itzala nahiago. Txerri Azoka ospatzen den hamaika urte hauetan ediziorik jendetsuena izango zen atzokoa. Jende ugari gerturatu zen Txerrigorrien herrira igandean; bezperatik, Ostatuan, autokarabanetan... herrian gaua pasatzera etorri zirenak ere izan ziren.\nGoizean goizetik, frontoian eta herriko plazan jatorri desberdinetako 25-30 postu jarri zituzten. Saltzaileak, Gipuzkoarrez gain Nafarroa, Bizkaia, Errioxatik etortzen dira; batzuk, txerri azoka hasi zenetik. «Oso gustora etortzen gara, salmenta puntu ona da Mutiloako», esan ziguten. Nahi izanez gero ikusteko, dastatzeko edo eta erosteko aukera zabala zegoen, bai txerrikiak, barazkiak, ogia, sagardoa, bitxiak, eztia,...\nTxerria erretzen bezperan jarri zuten, gau erdi aldera, poliki-poliki brasarekin erretzen joan zedin. Gau osoan zehar tarteka begirada bat botaz eta sua zainduz, eguerdirako kolore eta itxura bikainarekin zegoen txerria. Pintxoak hamabiak aldera saltzen hasi orduko, jende ilara luzea sortu zen txerri pintxoak di-da baten bukatu ziren.\nJuanita Murgiondo, Rexu Olaetxea eta Juanita Aranburu aritu ziren odolkiak ezkuz egiten. Hauek ere, atzokoan ikuskizun bikaina egin bazuten ere, aurrez lan handia egina zuten: odolkia egiteko lehengaiak, porrua eta tipula txikitu eta seboarekin perdigonatu zuten, horrela igandean odolarekin nahastu eta esteetan sartzea besterik ez zela. Esan zigutenez, odolki ona egiteko «sekretua» porruaren eta tipularen proportzioan omen dago; porruak odolkia lehortu egiten omen du eta tipulak gozotu.\nTxerrikia jateko aukera desberdinak ere bazeuden postuetan: eskuz moztutako urdaiazpikoa, txistorra, odolkia...Azoka ireki aurretik txistorra postuaren aurrean jendea ba omen zegoen txistorra jateko pronto.\nTxerriak ere bazeuden ikusgai: txerramak, eguzki epeletan lotan zeuden txerri kumeak, basurdeak...\nHerriko ludotekan haurrek ere eskulanak egiteko, jolasteko txokoa izan zuten. Azoka amaitu ondoren, herriko pilotalekuan herri bazkaria egin zen. Urtero bezala, goiz osoan zehar herritar talde bat babarrunak «bere sakramentuekin» prestatzen aritu zen. Herritar, kanpotar, saltzaileak denak elkarrekin giro bikainean bazkaldu zuten.\nEl puente atrae más turistas al Centro de Interpretación El parque de huertas, primer año y objetivo cumplido


Donostia Zinemaldia :: Verónica\nZuzendaria ez ezik, Paco Plaza gidoilaria, ekoizlea eta editorea ere bada. Jantziteriako diseinatzaile ere izan zen behin, bere lehen film laburrerako: Tropismos (1995). Paco oso ezaguna da Espainiako zinemagintzam, Jaume Balaguerórekin batera [REC] (2007) trilogia sortu zuelako. Trilogia horrek 26 sari eta 17 izendapen bildu ditu guztira zinema-jaialdi askotan, eta John Erick Dowdle zuzendariak filmaren egokitzapen bat egin zuen: Quarantine (2008). Era berean, El segundo nombre (2002) eta Romasanta (2004) filmak eta OT: la película (2002) dokumentala zuzendu ditu, azken hori Jaume Balaguerórekin batera ere.


Krisiari aurre egiteko sendagaia, elkartasuna, heldutasuna eta inplikazioa. — Begira - Ulma aktualitatea\nKrisiari aurre egiteko sendagaia, elkartasuna, heldutasuna eta inplikazioa.\nIñaki Gabilondo ULMA Taldeko Zuzendari Nagusia.\n“Erakutsi dugu krisiari aurre egiteko erabaki egokiak hartzen badakigula”\n2011. urtea emaitza positiboekin amaitu dugu, azken 4 urteetako emaitza negatiboei buelta emanez eta, aldi berean, krisiaren aurreko salmenta maila berreskuratuz eta enplegu maila egonkortuz (% 7 baino gutxiago murriztu maximo historikoetatik).\n4 urte baino gutxiagoan negozio internazionala ULMA Talde osoaren % 48 izatetik ia % 70era igo da, zorpetzea 100 milioi euro baino gehiagoan murriztu dugu eta, birfinantzatzeko hitzarmena sinatuz, TALDEAREN negozio planari egonkortasuna eman diogu. Oso aktibo jarraitzen dugu negozio berriak sustatzen (aldi honetan bi kooperatiba berri sortu ditugu), ULMA Taldearen antolamendua egokitzen (ULMA Orga Jasotzaileak eta ULMA Packaging banantzea edo USL ULMA Handling Systemsen integratzea), eta POGUren bi aldaketa funtsezko onartu dira (2011ko eta 2012ko batzarretan), gure iritziz garai hauek gainditzen lagunduko digutenak.\nHori guztia ez da txiripaz gertatu, aitzitik, errealitatearen egoera gordina aurkeztean izandako jarrera arduratsua eta erabaki zailak baina beharrezkoak berandutu gabe hartzeko orduan izandako ausardiaren emaitza da. Ildo horretan, negozio guztietako organoek eta kolektiboek erakutsitako heldutasun eta inplikazio maila nabarmen daiteke. Egin dugun bezala, modu kolektiboan jardun ez bagenu, orain ULMA TALDEAREN egoera askoz okerragoa litzateke, zalantzarik gabe.\nEz dezagun pentsa, ezta hurrik eman ere, dena eginda dagoela eta krisiak kolpatzeari utziko diola. Dagoeneko badakigu bidea luzea eta gogorra izango dena. 2012. urteak aurrera egin ahala enpresa giroa zailtzen ari da, eta hori oraindik TALDEAREN zifretan agertzen hasi ez bada ere, pentsatu behar dugu eragina iritsiko zaigula. Espainiako merkatuaren gainbehera erabatekoa da, gure nazioarteko bezeroek kreditua eskuratzeko dituzten zailtasunak orokortzen ari dira, eta oraindik ez dakigu bata bestearen atzetik gertatzen ari diren krisi finantzarioek non amaituko duten.\nBaina ULMAren kokapena gaur egun 2008an genuena baino askoz hobea da. Orain modu kolektiboan barneratuta dugu une berezi zail baten aurrean gaudela, erakutsi dugu aurre egiteko erabaki egokiak hartzen badakigula, eta gure baliabideak eta energia lehenetsi ditugu gure negozioak nazioarteko merkatuetan lehiakorrak izan daitezen.\nEz dugu autokonplazentzian erori behar, ezta kritika etengabean ere, bi horiek ez dira-eta bidaide egokiak. Oreka mantendu behar dugu, ongi egin duguna baloratuz eta egin ditugun akatsak zuzentzeko autokritikoak izanez. Gure bermea diren palankak lantzen jarraitu behar dugu, jardunik onena lortzeko.\nEta palanka horietako bat TALDE moduan dugun jarduera da. Historiak erakutsi digu, batez ere krisi garaietan, elkarlanak mesede egin digula ULMAn partaide garen negozioei zein pertsonei.\nEta orain berdin jarraitu behar dugu, eta horretarako TALDE moduan dugun funtzionamendua ere planteatzen zaigun eszenatoki berrira egokitu beharko dugu. Panorama finantzario berriak, negozioetan gertatzen diren aldaketa gero eta azkarragoek etengabeko eraldaketa eskatzen dute, salmentak nazioartekotzea eskatzen dute, baina baita erakundeen aldaketa ere, askoz egitura konplexuagoak izango baitituzte gestionatzeko, matrizetik kanpo egongo diren gero eta pertsona gehiagorekin, etab.\nBide zuzenean goaz, baina oraindik asko dago egiteko. Eta arazoak aurkitzen jarraituko dugun arren, helmugara iristeko beharrezko osagaiak ditugu, gure ahalmen indibidualak zein taldeko guztiak aprobetxatzen baldin badakigu. Etorkizuna dugu jokoan.\nIñaki Gabilondo, ULMA Taldeko Zuzendari Nagusia.


Mendi Galduen Topagunea: junio 2012\nEkainak 24. Bigarren eguna: Sobarcal\nLinzako aterpetxetik irten ginen, Hiru Errege edo Petretxemarako bide beretik.\nSobarcal urdinez markatua\nErrekaxto baten ondotik igaro ondoren eskubira jo beharra daukagu.\nBidea galdu gabe, pixkanaka Petretxemako lepora iritsiko gara. Bertatik Ansabereko horratz txikia bikain ikusi ahal izango dugu.\nAnsabereko horratz txikia\nLepoan eskubira hartu behar dugu eta txanpa gogor baten ostean tontorrera iritsiko gara. Bertatik paisai izugarriak ikusi ahal izango ditugu.\nBeherako bidea Folla de los Ingenieros-etik egingo dugu. Egia esan, leku ezinhobea da sarrioak ikusteko. Gainera bideak ez du galtzeko aukerarik.\nEtiketak: Huesca , Mendia , Pirineoak , Txatxarro\nQuimboa Alto (2179 metro) eta Petrafitxa (2188 metro)\nEkainak 23, larunbata. Aurretik zazpi eguneko pirineotako egonaldia.\n- Quimboa Alto - 2179m.\n- Petrafitxa - 2188m.\nTatxeras-etik irten ginen, GR-11 bidea hartuta. Tatxeras-eko aterpea igaro eta ezkerrera hartu behar da, GR-11 eskubian uzten dugularik. Gehiegi markatu gabeko bidetik, Quimboako lepora iritsiko gara eta bertatik Quimboako tontorrera iristeko zelaia jarraitu beharra besterik ez da.\nArgazki kamararekin arazotxo bat izanagatik bi pano bakarrik jar ditzaket.\nAlanoak. Quimboako lepora iritsi aurretik\nBeherako bidea hartu bezain laster, ezkerrera Petrafitxako tontorra eskuragarri geratzen zaigu, beraz, bertara goaz.\nTontorreko panoa: Hiru Errege, Petretxema...\nTontorretik behera, GR-11 bidearekin bat egingo dugu, eta berau jarraituz, Tatxeras-era iritsiko gabe berriz ere.\nPirineotako egonaldia hasteko mendi polita, batez ere dituen ikuspegiengatik.\nMendizaletasuna ulertzeko bideo zoragorria!\nEtiketak: Bideoa , Kilian Jornet , Mendia , Mendizaletasuna\nMonte Perdidoa Piriniotako hirugarren mendirik altuena da bere 3355 metroekin. Dirudienez izen hau (Mont-Perdu) frantsesek jarri zioten XVIII. mendean Frantziatik ez baitzen Marbore mendien gainetik dagoen mendi hau ikusten.\nEz da ziur noiz igo zen lehenengo aldiz, baina baliteke Vicente de Heredia kapitainak igo izana 1792 urtean.\nLehenengo igoera dokumentatua 1802 urtean izan zen. Urte honetako abuztuak 6an Louis Ramond de Carbonnières pirineistak kontrataturiko Laurens eta Rondou gidek Bielsako maizter batez lagunduak gailurra ekialdetik irabazi zuten. Ramond-ek lau egun beranduago lortuko zuen gailur preziatua.\nEsan beharra da mendi hau "mitifikatua" izan zela 1838 urtean Vignemaleko Pique Longe eta 1842 urtean Aneto mendien gailurrak irabazi arte.\nMonte Perdidoaren ipar aurpegia lehen aldiz Roger de Monts, Célestin Passet eta FranÇois Bernat-Sallesek igo zuten 1888ko udan.\nGure bidea Pineta aranetik abiatzen da Pineta Balkoira arte eta hemendik Tucarroya aterpera joan bertan lo egiteko. Hurrengo egunean ipar aurpegia igo, "Escupidera" pasabide ezagun eta beldurgarritik ibon izoztura jaisteko. Ibon izoztutik Cilindro lepora igo, hemendik berriro ere Perdido glaziartik Marboré lakura jaitsi, Tucarroya aterpera joan, traste guztiak hartu eta Pinetara jaisteko. Horixe bakarrik.\nIpar aurpegia AD bezela dago katalogatua eta maldek ez dute 50º-55ºetatik pasatzen. Bi korredore nagusi ditu, bat erdialdeko glaziarrera ailegatzeko (45º-50º ingurukoa) eta bigarrena goikaldeko glaziarrera ailegatzeko (50º-55º ingurukoa). Bigarren korredorearen bukaeratik tontorrera malda erraza bat dago.\nIruñatik goizko zortzi terdietan irten giñen. Lau bat orduko bidaia genuen aurretik eta patxada osoz hartu genuen.\nBrotoko sarreratik "Faja de las Flores" ederki asko ikusten zen.\n13:30, Pineta. Kotxea bertan aparkatu ostean, traste guztiak prestatu, zerbait jan eta gure bideari ekin genion.\nMikel Pineta aparkalekuan.\nTraste guztiak bizkarrean hartuta, lehen pausuko argazkia.\nKartelean jartzen duen bezala 4 ordu behar dira gutxi gora behera Pinetako Balkoira iristeko.\nHaserako bidea, ibai eta baso artetik doa. Behin baino gehiagotan gurutzatu behar direlarik.\nPinetako zubietako baten gainean. Atzean egin beharreko bidea ikusten da.\nUr jauzi handia. Benetan aipagarria da eramaten zuen ur jasa.\nPixkanaka Pineta atzean geratzen da.\nIgoera osoan zehar malda nabaria da. Haseran basoa zeharkatzeak ez du inongo arazorik, baina ur jauzietara iristean hartzen du maldak bere benetako maila.\nIgoerako ur jauzi txiki bat gurutzatzen.\nhurrengo ur jauzia igarotzerakoan nahiko lan izan genuen. Ura indar nahikorekin jeisten zen eta harriak labainkor aurkitu genituen. Hala eta guztiz ere, pare bat harri jarrita ondo igaro genuen.\nAurrez esandako ur jauzia.\n16:30, "Embudo"deituriko azken pausoa. Elur askorekin arrisku pixka bat izan dezake. Baina guk oso ondo topatu genuen. Behin zati hau igarota, Pinetako Balkoian gaude.\n"Embudo"-a behetik ikusita. Igoerako bidea ikusi daiteke.\n16:45, Pinetako Balkoia. Benetan izugarria da leku hau. Iritsi bezain laster, Perdido mendiaren ipar aurpegiaren argazkia bikaina da. Igoerako nekea hanketan sumatzen nuelarik, ez nekien hurrengo egunean nola aurkituko ote nintzen, kuadrizepsak erabat txikituak nituen eta.\nPinetako Balkoia. Perdido mendiaren ipar aurpegia.\nCilindro mendiaren tontorra.\nDenda muntatu eta Pinetako Balkoian zehar pasealdi bat eman genuen, muskuluak erlaxatze aldera.\nNi Pinetako bailara atzean dudala.\nAfaldu, hurrengo eguneko trasteak prest utzi eta lotara joan ginen. Eguraldi iragarpenak, gau beroa izango genuela esaten zuten. Baina etzuten inondik inora asmatu. Gaua, garbia garbia izan zen, eta izugarri jeitsi zen tenperatura. Mikelek eta biok zero azpitik 5 eta 10 graduren artean izan ginela iritzi genuen. Oso gau txarra igaro genuen, ia lorik egin gabe. Baina tenperatura jeitsiera honek gauza on bat zeukan, hurrengo egunean elurra gogor-gogor izozturik genuen.\n5:30, Bigarren eguna. Txanponaren bi aurpegiak ikustea tokatu zitzaigun. Alde batetik, izugarrizko eguna genuen begien aurrean: zeru garbia, bero askorik ez, elurra gogorturik eta egin beharreko bide guztia garbi garbi. Baina nire kuadrizepsak etzuten erantzun nahi izan. Esnatu bezain laster jakin nuen ezingo nuela igo.\nIgoerako bidea. Bi korridoreak ikus daitezke.\nJeitsierako bidea. Gorriz bide normala, berdez rapela, eta urdinez neguan batzuk rapela ekiditeko erabiltzen duten korridorea.\nDena jaso eta goizoko 6:30etan beherako bidea hartu behar izan genuen. Beherako bidea etzen batere xamurra izan. Haserrea, pena eta tristura izan genuen bide lagun.\n8:15, Pineta. Trasto guztiak jaso eta berriz ere Euskal Herrirantz abiatu ginen. Eztakigu berriz horrelako egunik aurkituko dugun, elurraren egoera, tenperatura... dena bikaina baitzen. Dakigun gauza bakarra, hurrengo urtean berriz etorriko garela da.\nEtiketak: Elurra , Izotza , Monte Perdido , Pirineoak , Saiakera


Ikastolarik gabe? –\nHezkuntzaren gaia estrategikoa da, bistan da. Konplexua ere bai, dudarik gabe. Baina, hain zuzen, euskal hezkuntza ez daiteke aztertu eta erabaki onartzen ez dugun antolaketa administratibo kaltegarri horren betaurrekoetatik. Antolaketa horrek ez digu balio dauzkagun galdera eta kezkei erantzuteko. Eztabaida lurralde osoan eta herri ikuspegiarekin egiten da, edo beti eroriko gara harri berean.\nEta herri gisa desagertu.\neskola-publikoa, hezkuntza, hezkuntza eredua, Ikastolak, Ikastolarik gabe?, pribatua, publikoa\n28 pentsamendu “Ikastolarik gabe?”-ri buruz\nOtilio 2021-01-12 20:48\nXen Pelar 2021-01-12 21:22\nTristea da oraindik horrelako azalpenak eman behar izatea.\nHala ere batzuk ulertu gabe segituko dute. Eskerrik asko, Eneko.\nHego 2021-01-12 21:36\nEta batzuk horien artean aberria lehenesten ez duten abertzale dezente.\nAritz 2021-01-12 22:01\nAsko gustatu zait idatzia, Eneko! Argi, ozen eta errespetuz!!!\nA 2021-01-12 22:34\nIkastola ez daiteke lau txaponen truke saldu. “Eskola publikoa” deitzen duten hori espainiako eskola publikoa da, ez besterik.\nNire ume guziak “publikora” joan dira. Nire ilobatxoak ere bai. Baina zinez esaten dizuet, Ikastolaten alde jokatzeko prest nago. Oso ongi ezagutzen baitut “publiko” hori. Espainiako inperialismoa buru gainean dugu eta “publico” hori hats hartu ezinik dago\nnineu 2021-01-12 23:07\n1.-“Ikastola ez daiteke lau txaponen truke saldu” ezin daitekeela txanponen truke saldu diozu? akats batzuk badira eta… ez dut oso ongi ulertu.\n2.- ““Eskola publikoa” deitzen duten hori espainiako eskola publikoa da, ez besterik.” Eskola publikoa arautzen duen legedi berdinekoa da, bestela esan zein den aldea. (legediari buruz noski)\nnineu 2021-01-12 23:13\n“Eskola publikoa arautzen duen legedi berdinekoa da, bestela esan zein den aldea. (legediari buruz noski)”\nEsan nahi nuen, eskola pribatuaren (kontzertatuak barne noski) legedi berdina duela eskola publikoak. Goitik behera. Bestela esan zein den aldea.\nnineu 2021-01-12 23:30\nArtikuluak hau dio…\n“Dudarik gabe, hezkuntza “publikoan” ere badaude irakasleak euskal curriculumari jarraitzeko ahalegina egiten dutenak”\nEta…gustatuko litzaidake euskal curriculum hori non dagoen arautua jakitea, edo non aurkitu dezakedan asmatzea. Plazer handia litzateke.\nxuru 2021-01-13 13:22\nEstaturik ezean ikastetxea aukeratzeko askatasun librea sustatu dezagun. Bide batez, euskalduntasun txartelak banatu , segregazioan eragin, ….klasismo hutsa da. Nazio osoan bai, baina naziotar denentzat ez. https://alea.eus/komunitatea/Gutunak/1610532580163-steilas-ikasleen-onarpena-herritarren-sailkapena?fbclid=IwAR04Lo4in-4c1RmXno-V6HUs33HYOygAyN4bvf6yoIesmqkVGqv-FUFSiEc\nA 2021-01-13 21:37\nNineu/ri: bai, legedi bera da, egia diozu, baina lege “inperialista” betetzerakoan, denok ez gaude egoera berean. Funtzionarioaren egoera, badakizu, onerako eta txarrerako, ez da enpresa bateko langilearekin parekatzeko modukoa\nA 2021-01-13 21:42\nDena dela, euskara maldan behera, amiltzen ari den honetan, zerk kezkatuko eta “publikoa”/pribatua kontu honek?\n14 urteak bete, eta zenbat gazte ateratzen da eskoletatik euskaraz jakin gabe?\nnineu 2021-01-13 22:02\nNoski ez dela egoera berdina funtzionario publiko eta enpresak kontratatu duen langilea!\nAlde batetik, funtzionarioak bere ezagupen eta abileziak adierazi behar izan ditu oposaketa bidezko froga gogor batzuen bitartez eta ez dago inongo ideologiari lotuta izan behar kontratatua izateko (beti ere neutraltasuna bermatzen bada).\nBestalde, eskola pribatu batean arbritarioki kontratatua izango da: entrebista, curriculum ( betekizunik gabekoak kontratatuak ere ezagutzen ditut), entxufismo etabarren bidez.\nBeraz funtzionario plaza duen irakasleak askatasun gehiago izango du bere lana egokitasunez egiteko. Pribatuaren presio hori gabe. Nahiz pribatu hori Opus, Marianistas edo Ikastolen elkartea izan. eta\nA 2021-01-13 22:33\nBai? Funtzionario bikainak ezagutu ditut, egia. Baina, baina, zer nahi duzu esatea? Nire umeek funtzionarioak izan zituzten maisu-maistrak. Ez ziren ongi portatu, “funtzionario” gisa, esana den bezala.\nBeraz, zure argudio hori norbaitentzat balio lezake, baina niretzat ez.\nnineu 2021-01-13 22:38\nNiretzat zure argudioak ere ez dit balio. Zaplastekoak jasan ditut ikastolako irakaslegoengatik eta ixildu behar izan naiz.\nEta ez pentsa kaleratuak izan zirenik…\nNahiago ditut meritoaz bermatutako irakaslek..\nA 2021-01-13 22:57\nJa, ja, ja. Barkatu gaiaz kanpo ateratzea. Benetan zaplaztako horren pasadizo horrek irri eginarazi dit. Garbi dago ez garela belaunaldi berekoak! Gure bekaunaldikook zaplaztako anitz hartu izan dugu, bai. Nire belaunaldiaz harro nago, jende fierra ugariko belaunaldia. Zaplaztekoek gogortu ote gintuen? Traumatizatu behintzat ez!\nBorrokan segituko dugu hil artio\nnineu 2021-01-13 23:04\njoseba aurkenerena 2021-01-14 10:42\nGuztiz ados hirekin, Eneko. Ikastolak behar-beharrezkoak ditiagu zazpi herrialdeetan. EAE-ko eskola publikoa ez diat mezprezatzen, bizitza osoa hor eman diat lanean, eta ongi ezagutzen baitut irakasle euskaltzaleek euskararen eta Euskal Herriaren alde egindako lan handia. Baina, zoritxarrez, politikarien eskupean zeudek, eta denok zekiagu zein aldakorra den politikagintzaren aldetik ufatzen digun haizea. Azken finean, eskola publiko guztiak espainol edota frantses hezkuntza sistema kolonialen menpe zeudek.\nIkastola berriz, nazionala duk, eta euskal kulturaren eta nortasunaren aldekoa, beti.\nBeraz, aupa ikastola!!! eta aupa ere EAE-ko,Nafarroa Garaiko eta Iparraldeko eskola publikoetan aritzen diren irakasle euskaltzaleen lan bikaina!!!\nBenat Castorene 2021-01-14 11:21\nJoseba ongi ulertzen dut egin nahi duzun diferentzia eskola publikoa eta ikastolaren artean.\nBaina, bederen Iparraldeari dagokionez, ez banaiz oker, estatu frantziarrak ditu orain soldatak ordaintzen, eta horrek nahi ta ez eragina du hezkuntzaren edukiaren gainean( historiaren ikuspuntuan adibidez) baita erakasleen portaeran ere.\nOrduan, ikastola ere neurri batean “frantses hezkuntza sistema kolonialen menpe” dago.\nGauden bederen piskabat errealistak.\nKontziente gara ez ginatekeela ikastola libre bat, nazionala antolatu eta finantziatzeko gai izango, batez ere gure ekonomia larre utzi izanagatik.\nJosu Lavin 2021-01-14 11:54\nErrana dut, baina berriz repicatzen.\n37 urthe, 5 hilabethe eta 23 egun lan eguin dut escola publicoan eta bethi ere (nire orthodixia eta heterodoxiagatic ere) ceharo libre içan naiz bertan. Azquen borz urtheetan çucendari içan nincen Portugaleteco escola batean.\nNire semeac heci dituzte Algortaco ikastolan, phoçarren.\njasone 2021-01-14 12:27\nEta artikulu hau parada egokia izan daiteke, Ikastolen elkartea bezalako Euskal Herri mailako egituren kudeaketa eta funtzionamendua sakontzeko …Nola erabaikitzen dira lan ildoak, gogoetak, inbertsio lehentasunak, epe luzeko erabakiak etab…???\nIzan ere, azken boladan Nazio ikuspegi behar luketen egitura ezberdin horien joera gero eta bereiziago dela ondorioztatu besterik ez dut…Paperean dena bikain, urtean behineko mintzaldi edo prentsaurrekoetan ere itxuraz batasuna nagusi, eta gero egunerokoan, elkarlanaz, bestearekiko interesaz, besteak ekar ditzakeenaz (ez naiz baitezpada diruaz ari) interes eta kuriositate gutti …. Mugaz bi aldeetan denok dakigu funtzionamendu ezberdinak egon badaudela, Estatu eta egitura ezberdinetako administrazioek hala beharturik …Baina hori baino harago, eragin edo eginmolde ezberdin horiek eskaini ditzaketeen aberastasunak eta batez ere, euskaldunok komunean dugun guztia lehenetsi eta erabili ordez, bestearen gainbegirada, erritmo ezberdinak, edota ingurumenaren alde ezkorrera begira daude asko eta asko, gero eta normaltasun osoz…Eta sortzen diren gauza berrietan, enpresa egitura etab…interes gutti sumatzen da zapi lurraldeetan garatzeko..Gaindegia bezalako salbuespen bakar batzuk itxaropenerako tartea uzten badute ere …\n“Zazpiak bat” delako leloa, Aberri Egunaren aurreko garaiko aldarrikapen folklorikoa bilakatu dela senti dut gehiegitan ..Ipar eta Hegoaldeko Aberri Eguneko bi ospakizunen artean, hautatu behar izatea normaltasun osoz hartu behar banu bezala …\nEz, nire ikusmoldean ez da hori Nazio ikuspegia …Bada lana…\niker2 2021-01-14 15:49\nAlde batetik, Euskal Herri independiente batetan ez zenuten eskola aukeratzeko askatasunik utziko? benetan uste al dezute konpetentzia egotea kaltegarria dela? Espero egoera horretara ez heltzea.\nBestetik, herri ikuspegia handitzeko eta era berean praktikotasunagatik, ez al litzateke komenigarria izango, adibidez Irungo ikastolan, bai iparralde eta bai hegoaldeko ikasleentzat lanbide hezkuntzako ziklo pare bat jartzea? Horrela iparraldeko ikasleek euskaraz ikasten segitzeko aukera gehiago izango lituzkete eta iparralde hegoalde arteko erlazioak handituko lirateke. Adibide bat besterik ez da, baina horrelako pausuren bat ematea beharrezkoa dela iruditzen zait.\nxuru 2021-01-15 11:04\nAskatasuna mugarik gabe? Eta denon poltsikotik ordaindu? Ez dakit ba. Nik ez. Zalatzarik gabe.\nBestetik ederra Joseba eta Josu, lan baldintzetako estatu, baina guraso paperean ,…harakina izanik norberaren etxerako aldameneko harategira joatea ere!!\nGalder 2021-01-15 12:05\nOso ondo. Eutsi zeureari, baina zeure poltsikotik. Estatu deabru horien dirua darabilzu, nekez izango da zure proiektua libre. Egin dezakegu autofinantzatuta bizi. Colegio Alemanekoek halaxe egiten dute. Zuek ere beste horrenbeste egin dezakezue. Ikastolen elkarte askea, inolako loturarik gabea. Aske lan egin zuk defendatzen duzunaren alde eta zure diruarekin. Horrela arazorik ez, baina inoren dirua behar baduzu bizitzeko arauak bete behar dituzu, gustuko izan ala ez.\nA! Eta publikotik jan arren euren seme-alabak kontzertatura daramatzaten irakasleenganako nire mespretzurik handiena. Ez duzue etikarik, ez duzue merezi irakasle izaterik. Eskola nazionaltzat duzuen horretara seme-alabak eraman ez, baina handik jateko arazorik ez? Ez duzue ez lotsarik ez ezer.\nxuru 2021-01-15 12:37\nDonostiako Colegio Alemanetaz ari bazara, hau ikastetxe pribatu itundua da. Funts publikoekin finantzatuta dago, beste itunpeko guztiak bezela, estatu mailako LODE (1985)-k jarritako errregimen bidez. 1987ko itunen erregimena arautzen duen dekretuko 5.artikuluan jartzen du doakotasuna garantizatua dagoela, eta ikasleen onarpen dekretuak , funts publikoekin sostengatutako ikaspostu bat esleituko zaiola bermatzen du ikasle orori. itunen finantzaketa bidez sare publikoaren pareko finantzazioa gauzatzeraino.\nAskatasuna aldarrikatzen dute batzuk, mugagabea. Colegio Alemanekoek A eredua aukera dute, askatasunez. Hor irailaren 16 ko agindu bidez ebatzitakoa.\nDonostia CPEIPS Deutsche Schule San Alberto\nHaur Hezkuntza Haur Hezkuntza Osoa 6 A 415.974,54\nLehen Hezkuntza Lehen Hezkuntza Osoa 12 A 870.339,36\nDBH I Derrigorrezko Bigarren Hezkuntza I Osoa 4 A 401.465,56\nDBH II Derrigorrezko Bigarren Hezkuntza II Osoa 4 A 452.104,80\nBatxilergoa Batxilergoa Osoa 4 A 462.989,52\njoseba aurkenerena 2021-01-15 12:54\nXuru, ez dizut ongi ulertzen, baina gauza bat argitu nahi dut, harakina izanki, nire harategia Euskal Herria da.\nHego 2021-01-15 14:19\nGalder, ez al dago ba poltsiko publikoan haurrak ikastolara eramaten duten gurasoen dirua ere?\nAskatasuna nahi badugu, nahi duenak Espainiako eskola publikoa edo ikastola finantza dezala. Zergatik kentzen didaten dirua sinesten ez dudan proiektu batera bideratu behar dute? Zergatik eutsi behar diot nirea kritikatzen duen zeureari?\nBestalde, ikastolek diru publiko gutxiago jasotzen dute, sistemarentzat askoz merkeagoak dira.\nnineu 2021-01-15 20:36\n“Askatasuna nahi badugu, nahi duenak Espainiako eskola publikoa edo ikastola finantza dezala. Zergatik kentzen didaten dirua sinesten ez dudan proiektu batera bideratu behar dute? ”\nZuk sinesten ez duzun proiektu bat ez den arren, zerbitzu publiko bat delako, hau da, guztiontzat hezkuntza berdintasuna eskaintzen duena delako.\n“Zergatik eutsi behar diot nirea kritikatzen duen zeureari?”\nIrakaskuntzaren neoliberazioa jasango genuelako, horren alde?\n“Bestalde, ikastolek diru publiko gutxiago jasotzen dute, sistemarentzat askoz merkeagoak dira.”\nInstalazioak + gurasoen kuotak “dekretuetan jasoetakoak eta bestak…” + finantziazioa (gehi klase orduen gehiegizkoagatik jasotakoak), irakasleen soldatak batuz gero…konparatuko genituzke. Horrelako daturik bai?\nHego 2021-01-16 19:51\nIkastolak, eta oro har itunpeko eskolak, zerbitzu publiko horren gehigarri dira, horretan datza estatuarekin egindako ituna, alegia, hezkuntza arloan estatuaren gabeziak zirela eta, honek haur guztiak ikasteko aukera izateko itunpeko eskolekin egin zuen akordioa.\nBakoitzak nahi duen hezkuntza-eredua aukeratzearen alde nago, ‘homeschooling’-tik hasita pribatuaraino. Estatuaren (politikarien) morroi izateko esklusibotasunaren aurka nago, baina hori beste kontu bat da.\nBestalde, ikastolen eredu kooperatibistan zein da irabazten duen enpresa? Bere hezkuntza-eredua merkeago ezarri duen estatua agian?\nGurasoen kuotak ez dira poltsiko publikotik jasotzen, irakasleen soldatak baxuagoak dira, ikastolek antolatzen dituzten festak (Araba Euskaraz, Nafarroa Oinez…) bere kabuz finantziazioa lortzeko egiten dira (obrak, garraioa…).


Cornillon - Wikipedia, entziklopedia askea.\nCornillon (frantsesez eta ofizialki: Cornillon) Okzitaniako udalerri bat da. Administratiboki Frantziako Gard departamenduan dago, Languedoc-Roussillon eskualdean. 2013an 954 biztanle zituen.\nGérard CASTOR (2014-2020)\n44° 13′ 05″ N, 4° 29′ 11″ E / 44.2181°N,4.4864°E / 44.2181; 4.4864Koordenatuak: 44° 13′ 05″ N, 4° 29′ 11″ E / 44.2181°N,4.4864°E / 44.2181; 4.4864\nGoudargues, Issirac, La Ròca de Céser, Saint-André-de-Roquepertuis, Saint-Christol-de-Rodières, Saint-Laurent-de-Carnols eta Verfeuil\n2007an Cornillon udalerrian erroldatutako biztanleak 861 ziren. Familiak 327 ziren, horien artean 78 pertsona bakarrekoak ziren (37 bakarrik bizi ziren gizonak eta 41 bakarrik bizi ziren emakumeak), 110 seme-alabarik gabeko familiak ziren, 106 seme-alabak dituzten bikoteak ziren eta 33 seme-alabak dituzten guraso-bakarreko familiak ziren.\n2007an 472 etxebizitza zeuden, 330 familiaren etxebizitza nagusia ziren, 124 bigarren erresidentzia ziren eta 17 hutsik zeuden. 413 etxeak ziren eta 53 apartamentuak ziren. 330 etxebizitza nagusietatik 237 bere jabearen bizilekua ziren, 72 alokairuan okupaturik zeuden eta 20 doan lagata zeuden; 2 etxek gela bat zuten, 16 etxek bi zituzten, 56 etxek hiru zituzten, 106 etxek lau zituzten eta 150 etxek bost zituzten. 241 etxek euren parking plaza propioa zuten azpian. 144 etxetan ibilgailu bat zegoen eta 165 etxetan bat baino gehiago zituzten.\nCornillon udalerriko biztanleria-piramidea 2009an .\n2007an lan egiteko adina zuten pertsonak 512 ziren, horien artean 352 aktiboak ziren eta 160 inaktiboak ziren. 352 pertsona aktiboetatik 312 lanean zeuden (180 gizon eta 132 emakume) eta 39 langabezian zeuden (13 gizon eta 26 emakume). 160 pertsona inaktiboetatik 49 erretiraturik zeuden, 42 ikasten zeuden eta 69 "bestelako inaktibo" gisa sailkaturik zeuden.\n2009an Cornillon udalerrian 343 unitate fiskal zeuden, 853 pertsonek osaturik. Pertsona bakoitzeko diru-sarrera fiskalaren mediana urteko 18.333,5 euro zen.\n2007an zeuden 39 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 13 eraikuntza enpresak ziren, 5 ibilgailuen saltze eta konpontze enpresak ziren, 1 garraio enpresa zen, 8 ostalaritza eta jatetxe enpresak ziren, 4 higiezinen enpresak ziren, 1 zerbitzu enpresa zen, 4 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 18 zerbitzu publikoetatik, 1 jendarmeria zen, 1 ibilgailuen konpontzeko eta nekazaritza tresnetako lantokia, 8 igeltseroak, 1 margolaria, 1 zurgina, 1 iturgina, 1 argiketaria eta 4 jatetxeak.\n2000. urtean Cornillon udalerrian 44 nekazaritza-ustiategi zeuden, 575 hektarea erabiltzen.\nGoudargues (1,9 km)\nSaint-André-de-Roquepertuis (3,1 km)\nSaint-Laurent-de-Carnols (3,8 km)\nLa Roque-sur-Cèze (4,3 km)\nSalazac (5,0 km)\nSaint-Michel-d'Euzet (5,2 km)\nIssirac (5,2 km)\nAzken aldaketa 29 abendua 2019(e)an, 14:43(e)tan


Arratsaldeko manifestazioa izango da Emakumeen Nazioarteko Egunaren ekintza nagusia - etakitto.eus\nMartxoak 8 da gaur, Emakume Langilearen Nazioarteko Eguna. Horren harira herrian zenbait ekintza egingo hilabete osoan zehar, eta gaurko plater nagusia 19:00etan Untzagatik hasiko den manifestazioa izango da, Nalua eta Matraka! talde feministek bultzatuta, Martxoaren 8ko egitaraua prestatzen ibili diren erakunde eta elkarteen babesarekin.\n‘Iraultza feminista izango da edo ez da izango’ da aurten erabiliko duten goiburua. Manifestazioaren antolatzaileek adierazi dutenez, 18:00etan Untzagan bilduko dira materiala prestatzeko. Gainera, manifestazio amaieran ‘Aurre egingo dizun emakumea’ abestia kantatuko dutela jakinarazi dute.\nMartxoaren 8aren inguruko ekintzak joan den asteko eguenean hasi ziren, Portaleako erakusketa aretoan dagoen ‘Berdintasunerako bide luzea. Euskadiko emakumeak XX. mendean’ erakusketarekin. Hilaren 27ra arte egongo da zabalik eta bisita gidatuak egingo dira. Horretarako, Andretxean eman beharko da izena (andretxea@eibar.eus, 688 853 440, 943 543 938).\n#emakumearen eguna#Emakumeen Nazioarteko Eguna#m8#manifestazioa#martxoak 8#NaluaEmakume Langilearen Nazioateko EgunaEmakumeen EgunaMartxoaren 8aMatraka\n« [EGURALDIA] Giro goibel eta bustia “Emakumeak, herritarrak, politikak” izenburuko mahai-ingurua antolatu dute Eibarko sozialistek biharko »


Lege-oharra - Malerrekako Mankomunitatea\nMalerrekako Mankomunitatea bere webgunean agertzen den informazioaren egokieran arreta handia jartzen du, hau zehatza izan eta periodikoki eguneratua egon dadin, horretarako hutsak lehenbailehen zuzenduz. Hala ere,Malerrekako Mankomunitatea ezin du hau zeharo bermatu.\nMalerrekako Mankomunitatea ez da hirugarren bat dela eta sortutako interferentzi, omisio, etenaldi, virus informatiko, apurketa telefoniko edo sistema elektronikoaren funtzionamenduaren deskonexioen, berandutzeen edota defizientzen arduradun. Bestalde, ez da webgune honetan hirugarrenek ipindutako informazioen akatsek eragindako ondorioen arduradun izango, ezta ere webguneko link-en bidez agertutako eduki, produktu edo zerbitzuena. Lotura hauek ez dute Malerrekako Mankomunitatea eta webgune horietako titularen arteko erlazioa erakusten. Beraz, Udalak unilateralki eduki hauek ezabatzeko eskubidea izango du.\nMalerrekako Mankomunitatea tez da hirugarrenek diska gogorrean ipin ditzaketen 'cookie'-etaz arduratuko, ezta webgunean ager daitezkeen akats tipografiko edota zehaztasun ezaz.\nEra berean, Malerrekako Mankomunitateak ez du bere gain hartuko Web Gune honen bidez zuzenean edo zeharka esteka elektronikoen bidez ikus daitezkeen eduki, produktu edo zerbitzuen ardura. Esteka horiek ez dute inolako harremanik adierazten Malerrekako Mankomunitatea delakoaren eta sartzen diren orrien titular diren partikularren edo erakundeen artean. Malerrekako Mankomunitateak eskubidea du bere Web Gunean agertzen diren estekak alde bakarretik eta edozein unetan kentzeko.\nMalerrekako Mankomunitateak horretarako ezarritako bitartekoen bidez (posta elektronikoko postontziak, kontsulta-formularioak, etab.) eskatutako edozein kontsultari edo informazio-eskaerari erantzuteko ematen duen informazioa orientagarria baino ez da, eta ez da inola ere loteslea izango administrazio-prozedurak ebazteko, aplikatu beharreko legezko edo erregelamenduzko arauen mende baitaude.\nWebgune honen diseinua eta haren itur-kode, logo eta markak Malerrekako Mankomunitatea menpe daude, kasua hori ez bada, titularitate ezberdinari erreferentzia egingo zaio. Gainera, jabetza intelektual eta industrialaren eskubideez babestuta daude. Beraz, hauen erabilpena, erreprodukzioa, banaketa, komunikazio publikoa, transformaketa edota berdintsua den edozein jarduera debekatuta dago, Malerrekako Mankomunitatea baimenik ez badago.\nWeb Gune honetan dauden Ultzanuet Malerrekako Mankomunitateaen dokumentuak eta/edo informazioa berrerabiltzeko baimena ematen da, baldin eta eduki horiek osorik badaude eta horien iturria aipatzen bada (37/2007 Legea, azaroaren 16koa, sektore publikoaren informazioa berrerabiltzeari buruzkoa). Debekatuta dago legez kontrako jarduerak egiteko erabiltzea. Baimen hori ezin zaie aplikatu jabetza intelektual edo industrialeko eskubideen mende dauden dokumentuei (adibidez, patenteei, diseinuei eta marka erregistratuei), bereziki hirugarrenen aldetik. Erabiltzaileak ez du egingo Milagroko Udalaren jabetza intelektual eta industrialaren eskubideak urratzen dituen jarduerarik, ez eta webgune honetan aipatzen diren hirugarrenenak ere.\nMalerrekako Mankomunitateak hartutako segurtasun-neurriak DBEOren 32. artikuluan ezarritakoaren arabera eskatzen direnak dira. Ildo horretan, Malerrekako Mankomunitateak, teknikaren egoera, aplikazio-kostuak eta tratamenduaren izaera, irismena, testuingurua eta helburuak kontuan hartuta, bai eta pertsona fisikoen eskubide eta askatasunetarako probabilitate- eta larritasun-arrisku aldakorrak ere, neurri tekniko eta antolamendu-neurri egokiak ezarrita ditu, dagoen arriskuari egokitutako segurtasun-maila bermatzeko.\nMalerrekako Mankomunitatea honako neurriak ditu:\nWebgune honekin edo bertan garatzen diren jarduerekin zerikusia duten eztabaida edo arazo guztiak ebazteko, Espainiako legeria aplikatuko da, eta alderdiek legeria horri men egingo diote berariaz. eko epaitegi eta auzitegiek izango dute eskumena, erabilerarekin zerikusia duten edo horietatik eratortzen diren gatazka guztiak ebazteko.\nhttp://www.malerrekakomankomunitatea.eus/lege-oharra/ -en Pribatutasuneko abisua kontsulta daiteke.\nCookie-i buruzko informazioa honako estekan kontsulta daiteke. http://www.malerrekakomankomunitatea.eus/lege-oharra/


Zerbitzuak Archivos - Arotxa Irurita - Taller de herrería desde 1890Arotxa Irurita – Taller de herrería desde 1890\nZure etxean jartzeko barraskilo eskailera sortu eta jartzen diguzu.\nAltzairu herdoilgaitzarekin lanak egiten ditugu.\nKorrosioaren aurkako erresistentzia handia daukan Corten altzairuarekin lan egiten...\nEguzki oihal eta estoreak\nBabestu zure terraza, leiho edo balkoia estore eta eguzki oihalekin.\nHormann etxearen hornitzaileak. Aniztasun handia modelo eta koloreetan.\nMota guztietako lanak egiten ditugu burdinarekin, material eta akabera hoberenekin.\nBalkoiak, ate gidaridunak etab. aluminio soldatu eta lakatuan.\nBarietate zabala forma eta akabera desberdinetan.\nEtxeko eskailerak. Etorri zure ideiarekin eta guk lagunduko zaitugu horri forma ematen.\nLeiho, pareta, sarrera eta beste hainbat lekurentzat burdin hesiak.\nIkuspen handiko eltxo-sareak, biltze sistema balaztatuarekin eta osagarri askorekin.\nAte mota guztiak automatizatzen ditugu, beti ere egoera bakoitzeko aukera onena hartuz.


Labea eta mikrouhin-labea - Sukaldea - Etxe efizientea - Etxebizitzak - EDP\nLabea eta mikrouhin-labea\nEDPLabea eta mikrouhin-labea\n"Plus mikrouhin-labeek", erradiazioarekin (erresistentziekin) konbinatutako mikrouhin-labeek, kozinatzeko aukera-sorta zabala irekitzen dute, mikrouhin-labe normalen aldean: egosteko, labean erretzeko edo grillarekin erretzeko aukera ematen dute.\nMalgutasun handiagoa nahi baduzu, aukeratu elementu gehigarriak dituen labe elektriko bat, esate baterako turboa (plater bat baino gehiago aldi berean eta zaporeak nahastu gabe kozinatzeko aukera), mikrouhina, etab. Aire bidezko funtzionamendua ere baduten labeek ez dute hain tenperatura handia hartzen eta elikagaiek ez dute koiperik askatzen. Labe batzuek pareta bereziak dituzte, koiperik itsasten ez zaienak. Pantaila panoramikoa duten labeetan oso ongi ikusiko dituzu barruan prestatzen ari den janaria.\nBeharrezkoa ez bada, ez ireki labeko atea. Atea irekitzen duzun bakoitzean, barruan metatutako beroaren %20a galduko duzu gutxienez.\nAprobetxatu ahalik eta gehien labearen eta sukaldearen kapazitatea, eta, ahal dela, kozinatu janari bat baino gehiago aldi berean. Bestalde, gehiago aurreztuko duzu elikagaiak zatituta sartzen badituzu osorik sartu beharrean, zatituta azkarrago berotzen direlako.\nAhal duzun guztian, erabili mikrouhin-labea ohiko labearen ordez, esate baterako, desizozteko.\nItzali labea janaria prestatzen amaitu aurretik, pixka bat lehenago: hondar-beroak amaituko du prozesua.\nEz konektatu mikrouhin-labea hutsik dagoenean eta doitu potentzia elikagaiari dagokion denborara.


Azpimarran: "Lan prekarietateagatik zaila da bizi proiektua garatzea" Azpimarran: "Lan prekarietateagatik zaila da bizi proiektua garatzea"\nEGK-ko presidentea den Itsaso Andueza atzo izan zen ETB-1ko ‘Azpimarra’ saioan. Gazteon egoeraren inguruan hitz egiteko aukera izan zuen Maddalen Iriartek eta Asier Odriozolak aurkezten duten saion; eztabaidan, prekarioka.org jolasa aurkeztu eta langabezia eta lan prekarietatea izan zuten hizpide Imanol Esnaolarekin batera, Gaindegiako koordintzailea. Anduezak argi utzi zuen “gazteon gure bizitzaren proiektu propioa garatzeko zailtasunak ditugula, oraingo lan egoera dela eta”.\nHogei minutuko solasaldiaren hasieran, Gaindegiaren (Euskal Herriko ekonomia eta gizarte garapenerako behategiaren) koordintzaileak hainbat datu eman zituen eta “euskal gazteriaren goi titulazio mailan Europako altuenetakoa” dela aipatu zuen; bere hitzetan, “Londres da bakarrik hainbeste titulatu biltzen dituen lurralde eremua”.\nMezu honekin jarraituz, Andueza gainkualifikazioaren inguruan aritu zen eta emantzipatzeko bidean aurkitzen ditugun beste hainbat faktore aipatu zituen: langabezia, epe luzeko langabezia, behin-behinekotasuna, lanaldi murriztuen eskaintza… Kazetarien galderen aurrean, EGK-ko presidenteak “gazteei informazio gehiago eman eta politika publikoak aldatzeko helburuarekin salaketak egin” behar ditugula erantzun zuen. Hau guztia egiten da orain dela gutxi aurkeztu den prekarioka.org kanpainarekin, gazteriaren lan baldintzak jolasa ez direla erakusten duen antzar jolasa.\nBukatzeko, Gazteriaren Kontseiluaren aniztasunaren balioa azpimarratu zuen, baita orain bizi dugun egoerak belaunaldi markatuko duela epe motz, ertain eta luzean ere.\nSolasaldia esteka honetan ikus daiteke, saioaren 42:00. minutuan hasi eta 01.03.20ra arte:


I�igo Cabacasen heriotzatik zortzi hilabetera ez dago inputaturik - GARA\nZortzi hilabete luze igaro dira Ertzaintzak jaurtitako gomazko pelota batek Iñigo Cabacas larri zauritu eta gazte bizkaitarra heriotzara eraman zuenetik, eta atzo hasi ziren deklaratzen epaitegian apirilaren 5eko gau hartan poliziaren kargan parte hartu zuten ertzainak, lekuko gisa, inputaturik ez baitago. Epaitegiko atean Iñigo Gogoan herri ekimeneko kideek elkarretaratzea egin zuten goizean, polizien deklarazioen aurrean protesta egiteko. «Iñigo justizia orain. Stop violencia policial» zioen pankarta baten atzean 30 bat lagun bildu ziren, «Ez zan istripu bat izan» edota «Ares gezurti» zioten txartelak erakutsiz. Ondoan, Athletic taldeko ikur batean itsatsitako Cabacasen argazkia eta «Pitu, gogoan beti» leloa zuen ikurra erakutsi zituzten hildako gaztearen lagun batzuek.\n«Epaitegi honetan, gaur [atzo], hiritarren segurtasunaren bermatzaile omen direnek lekuko moduan deklaratuko dute. Lekuko? Non demontre daude inputatuak?», galdetu zuten herri ekimeneko kideek. Gogoan izan zutenez, zortzi hilabete eta gero, ikerketa judizialaz gain Aresek hitzeman zuen barne ikerketa inolako ardurarik argitu gabe itxi da, eta, Arartekoak, «zalantzarako tarterik uzten ez duen txostenean», gau hartan ertzainen jarduna «justifika ezina eta neurriz kanpoa» izan zela salatu du.\n«Ez dugu ulertzen Barne sailburuaren aurrean maiatzaren 20an Memoria eta Bizikidetza Kongresuan protesta egin zuten gazteak pasa den astelehenean jada epaitu zituzten bitartean, oraindik nola ez dituzten akusatuen aulkian eseri horrelako nahasmen eta kaltea eragin zuten horiek», salatu zuten Iñigo Gogoan ekimenaren izenean Urtzi Ugalde eta Paula Castro bozeramaileek.\nAres eta Urkulluri mezuak\n«Harrituta uzten gaituzu zure ardurak saihesteko erakutsi duzun abileziagatik eta Ertzaintzaren buruzagi gisa harro-harro azaltzeko izan duzun lotsagabekeriagatik», esan zioten zuzenean Rodolfo Ares Lakuako Barne sailburu ohiari.\nUrkulluren Exekutibo berriari, berriz, eredu poliziala goitik behera aldatzeko exijitu zioten, baita «ez dezala arma berririk sortu ezta herriaren aurka erabili» ere. Esan zutenez, «berdin-berdin zaizkigu armen tamainak edo balen formak». Polizia eredua aldatu behar dela adierazi zuten herri ekimeneko kideek, eta, bide horretan, hiritarren eskura eztabaidarako bitartekoak jartzeko eskatu zioten Administrazioari.\nAsanblada irekia deitu du herri ekimenak urtarrilaren 17rako, Ekoetxean, 19.00etan, «bidegabekeria honi erantzun bat emateko eta Iñigo Cabacasen erailketaren urteurrenean omenaldia antolatzeko».


Mundukidek VII. Truke Programa jarri du abian - Eskoriatza - Goiena.eus\nGoiena 2006-03-15 17:10\nGuztira 12 partaide etorri dira aurten, Hego Amerikatik eta Ertamerikatik. Programaren aurkezpena gaur, martxoak 15, egin dute HUHEZIko fakultatean.\nAzken urteetako esperientzia aberasgarria izan dela-eta, aurten ere ez diote hutsik egin Truke Programari. Zazpigarren edizio honek ere, Komunitate Garapenerako esperientzien hartu-emana izango du oinarri.\nTruke Programak, oro har, lankidetzan oinarrituriko hartu-emanak bultzatzen ditu. Bi aldeek dute zer ikasi esperientzia honi esker. Kooperatiba arizmendiarren esperientzia eta mugimendu kooperatiboaren ezagutza jasotzen dute partaideek. Horiek bide batez, euren garapen komunitarioaren gaineko bizipenak transmititzen dituzte.\nHorretarako, hainbat jardunaldi izango dituzte ondorengo egunetan. Mundukide fundazioaz gain, LANKI lankidetzaren ikertegiak eta Mondragon Unibertsitateak ere hartzen dute parte truke programan. Azken kasu horretan, HUHEZIko ikasleek izango dute aukera esperientziak elkartrukatzeko.


Elur- jausien aurrean - Zientzia.net\nHasiera » Zientzia tb » Elur-jausien-aurrean Elur- jausien aurrean\nTeknologia Tamaina: 207 MB\nData: 2012/03/11 Fitxategia deskargatu Embed kodea: Neguan kirola egitea maite dutenek badakite elur-jausiak direla parean izan dezaketen arriskurik handiena. Eta, horregatik, ezinbestekoa da elurra ondo ezagutzea, neguan mendira joan nahi dutenentzat. Meteorologiaren ezagutza, beharrezko diren aurreikuspenak egitea eta, noski, material egokia eramatea funtsezkoa dira, horrelako egoera bat ekiditeko edo elur-jausi batetik bizirik ateratzeko.\nDonostiako Club Vasco de Camping elkarteak 60 urte daramatza mendi-ekimenak bultzatzen, eta, aurten ere, elur-jausiei buruzko ikastaro bat antolatu du. Martin Elorza mendiko gida profesionalak eman dizkigu jakin beharreko aholku guztiak.\nMartin Elorza, UIAGMeko mendi-gidaria:Beldur handia pasatzen da, lurra zure azpian mugitzen dela ikusten duzu, eta, konturatu gabe, behera zoaz. Baina, hain azkar doa dena, nahiz eta jakin zer egin behar den, oso zaila da momentu horretan egitea. Orduan, hobe urrutitik ikustea.\nMartin Elorza mendiko gidari profesionala da, eta orain dela bi urte elur-jausi batek harrapatu zuen Europako mendietan.. Mendia, sakanak, izotz-eskalada eta eskia ditu, besteak beste, pasio eta lanbide.Elurraren arriskuak ondo ezagutzen ditu, norberak bizitakoak izaten baitira ikasgai onenak.\nMartin Elorza, UIAGMeko mendi-gidaria:Lehenengo prebentzioa formazioa da, ikastea. Horrela, behintzat, mendian goazenean, zer begiratu behar den jakingo dugu.\nHondartzan egingo dute elur-jausiei buruzko ikastaroaren ataletako bat. Elurraren truke hondarra aldatu dute; gertutasun kontua baino ez da. Han probatuko dituzte elur-jausietan lagungarriak izan daitezkeen zenbait aparatu, elur-uholde ikaragarri batek harrapatuz gero, zer egin jakitea ezinbestekoa baita.\nMartin Elorza, UIAGMeko mendi-gidaria: Lehenengo, motxila eta behera eramaten zaituzten gauza guztiak gainetik kentzen saiatu behar da. Motxila badaukazu, motxila kendu, eta eskiak, bastoiak... ahal duzuna. Eta igeri mugimenduak egin behar dira, kanpoaldean gelditzeko, nahiz eta gero elurrak behealdera eramango zaituen; baina behintzat gorago gelditzen bazara, erreskatea errazagoa izango da.\nErreskate-lanetan, zunda, ARVA eta pala dira behar beharrezko materialak. Zunda aluminiozko makila bat da. Erreskate batean biktima non dagoen zehaztu dugunean , aluminiozko zunda elurretan sartu eta harrapatutako pertsona zein sakoneratan dagoen jakiten lagunduko digu.\nBaina, horretarako, lehenik, elur-jausiak harrapatu duen mendizalea non dagoen jakin behar dugu. Eta lan horretan ARVA ezinbesteko tresna da, elur-jausi batetik bizirik ateratzen lagunduko diguna.\nMartin Elorza, UIAGMeko mendi-gidaria: aparatu elektroniko bat da, eta uhin batzuk emititzen ditu. Eta, haien artean, aparatu batek emititu egiten du eta besteek jaso egiten dute. Aparatu batek bi gauzak egiten ditu.\nUhin elektromagnetikoak igortzeko eta jasotzeko gaitasuna duten aparatuak dira.\nMendira goazenean, uhinak igortzeko funtzioan jarri behar dugu gure ARVA, elur-jausi batek harrapatzen bagaitu, ingurukoek gure uhinak jaso ditzaten.\nElur azpian harrapatuta dagoen pertsona bat erreskatatu nahi badugu, berriz, aparatua uhinak jasotzeko funtzioan jarri behar dugu.\nMartin Elorza, UIAGMeko mendi-gidaria:Garrantzizkoena da arroparen azpian eramatea. Horrela, elur-jauziak harrapatzen bagaitu, ez digu aparatua kenduko.\nMartin eta Carlos irakasleek bi ARVA aparatu ezkutatu dituzte hondarretan, elur-jausi batek harrapatutako mendizaleak izango balira bezala.\nOrain ikasleen txanda da. ARVAk uhinak jasotzeko moduan jarri, eta biktimen bila.\nMartin Elorza, UIAGMeko mendi-gidaria:Gaur egun datu hauek ematen dizkigu: zenbat metrora dagoen pertsona hori, edo, gehiago badaude, ba guztiak; normalean, aparatuak gertuen dagoenaren datuak markatzen ditu. Zenbat metrora dagoen, eta zein norabidetara jo behar dugun haren bila joateko.\nAparatuak 50 metro inguruko distantzian jaso dezake seinalea. Biktima urrunago badago, aparatuak ez du seinalerik jasoko, eta noraezean ibiliko gara.\nHarrapatuta dagoen pertsonarengana gerturatu ahala, jasotzen dituen uhin elektromagnetikoak entzun eta ikusteko moduko seinale bilakatzen ditu ARVAk.\nAparatua digitala bada, pantailan azaltzen da biktimaraino dagoen metro kopurua. Gezi argiztatu batek jarraitu beharreko norabidea ere adieraziko digu. Gerturatzen goazen heinean, gainera, aparatuak emititzen duen soinua azkartzen joango da.\nARVA batzuek biktima bat baino gehiagoren seinalea jaso dezakete aldi berean. Eta aparailu modernoenek biktimen taupadak ere helarazten dituzte, bizirik ala hilik dauden jakiteko.\nMartin Elorza, UIAGMeko mendi-gidaria: Zenbat denbora daukagun? Ba gutxi. Lehenengo 20 minutuetan, jende gehiena bizirik atera da. Eta 30 minututik aurrera, 10etik 2 aurki litezke bizirik.\nTopatu dute elur-jauziak harrapatu duen mendizaleetako bat. Zundarekin zein sakoneratan dagoen ikusi ostean, pala hartu eta erreskateari ekiteko unea da.\nBaina ARVA ez da elur-jausiei aurre egiteko merkatuko aparatu bakarra.\nAlemaniar jatorrikoa da ABS izeneko motxila hau, eta oso bestelako funtzioa betetzen du elur-jausietan.\nFelipe Jiménez, ABS:Itxuraz motxila arrunt bat da, baina alboetan bi aire-poltsa ditu. Aktibatzen ditugunean, puztu eta kanpora ateratzen dira. Horri esker, elurretan flotatu dezakegu.\nAuto baten airbagaren antzeko funtzionamendua du. Kirtenean jaurtigairik gabeko bala bat dauka. Kirtenetik tira egiten dugunean, sugarrak gas-botila zulatzen du, eta, hala, bi airbagak zabaltzen dira (bakoitza 85 litrokoa).\n200 mililitroko nitrogeno- edo argon-botila bat darama motxilak barnean. Baina, gas hori ez da nahikoa bi poltsa handiak betetzeko. Horregatik, motxilak balbula bat dauka, eta kanpoko airea baliatzen du airbagak betetzeko.\nElementu horiek guztiek pisua gehitzen diote motxilari. Horixe erabiltzaileen kexua.\nFelipe Jiménez, ABS: Motxilak bi kilo eta erdi pisatzen ditu. Motxila arrunt batek baino gehiago, baina segurtasuna daramagu bizkarrean.\n1995. urtean motxila merkaturatu zutenetik, gero eta jende gehiagok erabiltzen du elur-jausien kontrako neurri hori,, nahiz eta haren prezioa oraindik ere 800 eurokoa izan.\nFelipe Jiménez, ABS: Biziraupen-datuei dagokienez, % 97 bizirik ateratzen direla dio Elurraren Institutuak. Biziraupen-datu izugarria da.\nHaurraren sexua eta obulazioa\nCIC biomaGUNEren bihotzean Gidarien arreta-maila kontrolatzeko sistema; Koralak, izpi ultramoreen kontrako ezkutu; Landare-bilduma sarean; Marte planeta beroa eta hezea izan zen\nEskiatzeko aplikazioak 2012-03-11\nKoralen enbrioiak 2012-03-08\nElurra espaziotik 2012-03-10\nParticle-physics detector warms to forest fires 2007-10-07 physics.org\nHow animals find things 2005-06-01 physics.org


Prest! aldizkariko 100. zenbakian – gaztelumendi.eus\n2010-03-05 / 4 Iruzkinak\n“Nolabaiteko beharra sentitu behar da, kantuak sortzeko”\npatxi gaztelumendi | Prest! aldizkaria 100. zenbakia\nAspaldian, oso aspaldian hurbildu zen Ruper Ordorika Deustu aldera. Filosofia ikasketa egin behar zituen unibertsitatean, eta bizi be San Inazio eta Deustun bizi izan zen. Aspaldian, Deustun bertan sortu zuten Pott literatur aldizkaria eta banda Bernardo Atxaga, Joseba Sarrionandia, Manu Ertzilla eta enparauekin. 80. hamarkada geroztik kantari ari da OÃ±atiko koblakaria, eta Prest aldizkarian Garizumako haizea profitatu dugu, beragaz berba egiteko.\nAspaldian hurbildu zinen Deustu aldera, zelan oroitzen dituzu garai haiek?\nBaditut DeustukoÂ oroitzapen zehatz batzuk baina gehienak nahastuta ailegatzen zaizkit orduko militantzia eta arrisku giro batean…Gauza zehatzak gogoan dauzkat, esaterakoÂ Bernardo Atxagarekin lehenengoz hitz egin nuenekoa Deustuko taberna batean, elizatikÂ gora, “Antonia”-edo zeritzana…Handik gauza asko atera ziren…Edo Sarrionandia eta biok oinez joaten ginenean, ostegunero, Deustuko unibertsitatetikÂ Barrenkale Barreneko Cantabricora, IÃ±akiren tabernara Pott-eko bileretara…Zabor industrialez beterikako hibai alboko ibilaldi hura, ilunkeran…\nOÃ±atitik Biturixara, handik Bilbo aldera gero… zer topatu duzu bide bideotan, hiriz hiriz, edo solorik solo?\nNeure hiriko auzoak bezala bizi izan ditut nik bizilekuok. Beti gorde izan dut OÃ±atirako maitasun haundia baina hirietan hazitakoa naiz. Gaur egun are gehiago…auzo askotako hiri handi batean bezala bizi naiz herri honetan.\nOrain New Yorken edo Azkaraten, berdin grabatu dezakezu disko bat…\nBai, eta gauza haundia da hori! Niretako mundu bera dira, nolabait. Askatasuna ahalik eta handiena behar izaten da sorkuntza lanetan eta urruneko esperientziak askotan oso baliagarriak dira…Hori esanda, ez da ahaztekoa gaur egun oso grabazio onak egin daitezkeela norbere ganbaratik irten barik!\nEta kantuak, jartzen dituzun kantuok… non eta zelan sortzen dira? Zein dute sorlekua?\nHori ez dakit. Hori banenki gehiagotan hurbilduko nintzateke bertara, sorleku horretara…Ba hori nire ustez nolabaiteko beharra sentitu behar da kantuak sortzeko, halako grina berezia…\nMusikaren munduan murgilduta zaude azken hamarkada luzeetan, eta gogotsu ikusten zaizu oraindik… zein duzu motiboa?\nBa, lehen aipatutako behar hori izango da, agian…Niretako hau ikasbide bat besterik ez da eta ikasbide horren hasieretan nabil.\nAzken disko hau eginda hasi naiz pentsatzen zeozer ikasi dudala jada eta zenbait gauza kontrolatzen dudala, baina sensazio horrek irauten du hurrengo diskoa arte. Orduan, berriz hasieran bezala sentituko naiz, bai.\nAzken diskoan, Karibeko haizearen barri dakarzu, hango aireen doinuak… hango egoerak eta lagunak…\nBai azken Haizea Garizumakoa hortako hiru kantu ditut Karibe aldean eginak…Nik uste dut igartzen dela baina ez formalki. Oraindik ez naiz hango kantu moldetara hurbildu, ez formalki, ez erritmikoki, bistan da, jaja..\nZure ibilbidea ezagututa, koherentea da disko hau ere, baina uste dut zure diskorik konprometituena, pertsonalena…. dela… oharkabean pasatu badaiteke ere…\nDeigarria egiten zait inguratu zaizkidan pertsona askok nola jaso duten diskoÂ hau, oso era emotiboan-edo. Nik ere halako zorabioaÂ sentitu nuen lehen grabaketak burutu eta berehala: kantuak biluzik zeuden eta oso euskarri sendoekin baina bakanak…soil soilik. Uste dut horren puska bat gorde dela azkenera arte eta diskoa entzutean horixe jasotzen ahal dela. Alde horretatik badakar disko honek konpromezurik, bai. Oraindik oso goiz da, dena den, Haizea garizumakoa honen oihartzuna neurtzeko.\nMemoriaren mapak diskoaren zantzuak ditu honek, baina zelan musika laguntzaile onak dituzun… bandaren babesa ere badu… zelan ikusten duzu zuk?\nBa, bai, nik uste dut baduela harremanik Memoriaren mapaneko giro musikalarekin baina aurreko beste disko guztiekin ere bai…kantuak bakarrik ontzen ditut eta neure â€œalorraâ€ ondo markatua da, beti ere. Disko honen abiapuntua, hau da, kantaria non jartzen den kantuan egiteko…hor bai, ezberdintasun haundiak ikusten ditut hor, eta gaiari nola heltzen zaion ere ezberdina da, bai.\nOrain be, kontzertuetan zabiltza, antzoki eta kontzertu aretoetan… jo behintzat jotzen duzu ezta?\nBai, bagabiltz batetik bestera…gero eta hobeto pasatzen dut kontzertuetan eta horrek asko balio du! Mundu guztiak esaten du aurten urte latza izango dela zuzeneko musikarako. Ikusiko. Halakoak entzun izan ditugu ni kantuan hasi nintzenetik, behintzat. Baina egia da, zuzenekoetan ontzen da musika, gehien bat.\nBilbon zaitugu aurki, publiko fidela duzu bazterrotan. Gustura zatozela ematen du, zuzenekoak be berton grabatzen dituzu eta…\nBai, kafe Antzokiara goaz eta pozik. Behin eta berriro esaten dudanez, etxean bezala jotzen dugu han eta hala bedi luzaro. Neure zuzeneko disko biak bertan grabatuta daude eta ez kasualidadez. Ni Bilbon hasi nintzen kantuan eta urteroko hitzordua gordetzen saiatzen naiz.\n“Bernardo Atxaga Deustuko\nRamon y Cajal kaleko taberna\nbatean ezagutu nuen“\nAspaldiko kontuak izango dira Deustukoak zuretzat.\nGogoan dut zita bat nuela Atxagarekin, artean ez nuen ezagutzen. Panpin ustela aldizkari batzuen dirua itzuli behar nion eta zita egin genuen Ramon y Cajal kaleko taberna batean, bertan ezagutu nuen. Gerora adiskidantza handia egin genuen.\nSarrikoko ikaslea zen bera, Ekonomiketan. Joseba Sarrionandia eta biok Deustuko unibertsitatean genbiltzan eta eguenero joaten ginen Pott bandako bilerertara, alde zaharrera oinez. Orduko Cantabrico tabernara, IÃ±akiren taberna zena.\nZe tabernatan biltzen zineten Deustun orduan?\nTxorierriko andra euskaldun batek kudeatzen zuen taberna zen. Han bazkaltzen genuen sarritan, La viuda esaten zioten, eta oso ondo jaten genuen. Orduko Deustu hartan ordu asko pasatakoak gara gu. Kontuan hartu berton bizi ginela gu. Sarri Ramon y Cajalen bertan, ni ere Deustun eta San Inazion bizi izan nintzen, gero Basauriko Pozokoetxera joan nintzen arren. Ikasi ere bertan egiten genuen, aspaldi, oso aspaldi. Halako oroitzapen zehatz batzuk baditut, baina ez gehiago.\nPrest! aldizkariko elkarrizketa pdf formatuan.\nPrest! aldizkariko diseinu berria BO5T taldeko Armanek egin du… artista bat.\nSareak oraindik eskaintzen ez dituen batzuk eskuratzen dira paperean, ezta?\n2010-03-05 at 4:54 pm\nBenetan uste duzu Prest-eko diseinu berria zoragarria dela? Niri kontrakoa iruditzen zait: letra gehiegi, oso txikia, zuri-beltzean, … XXI. mendeko aldizkaria ala XX. mendekoa? Eta hori ez aipatzearren, internet-en Prest ez dela ezta esistitzen ere ….. 80. fanzinea ematen du gehiago, auzo aldizkari bat baino.\n2010-03-05 at 9:40 pm\nDaltonikoa zara Txerra?\nIkusi duzu gaztelumendik jarri duen pdf hori?\n…eta hala balitz ere, zer duzu zuk zuri beltzaren kontra?\nUK aldizkaria eskasa iruditzen zaizu?\nBa nik hori botatzen dut faltan euskal prentsa subentzionatuan… fantzineen freskura eta gogoa.\nBadirudi soldatapean ez bada, ezin dela egin aldizkari ederrik, kritikorik…\n2010-03-06 at 6:41 pm\nArrazoia dekozu Txerra… Prest!-eko diseinua ez da polita, ez da modernoa… diseinurako, eta aldizkari modelikoa Txorierriko Aikor! notejode…\nEgongo da aldizkari kutreagorik Euskal Herri osoan… parainstituzionala, peloteroa…eta lotsagarria. Hori bai, ideologiarik bakoa… azkenengo aldizkarian egin gure daben antxoki (batzoki) horren modukoa…\nInbidia puntu bat somatu dot zure erantzunean…\nah! eta elkarrizketa interesgarria. Segi holantxik…\n2010-03-08 at 8:32 pm\nFanzineen tonu freskoa …. Prest-ek al dauka ala, Iker? Zeuk badiozu izango da …\nEta Ainhoa: gauzatxo bat. Neuk ez dot Aikor aitatu inondik bez, ez onerako ez txarrerako. Baie gure bazu, egin leikegu berba trankil asko horretaz be, aproposena ez banaz be. Baie beste baten. Oingoan Prest aitatzen neban eta Patxiri egin dotzat itaune ….


Kepa Matxain: «Formaren eztabaida erdigunera ekarri nahi dut» | Kultura | Berria\nKepa Matxain. Kazetaria eta ikerlaria\n«Formaren eztabaida erdigunera ekarri nahi dut»\nEHUren Mikel Laboa katedrak eta Mintzola Ahozko Lantegiak antolatzen duten ikerketa kontratua lortu du, bertsolaritzaren autonomia formalari buruzko lan bat garatzeko.\nPERU ISASI Tamaina handiagoan ikusi\nDuela gutxi gerturatu zen bertsolaritzara, baina azkar «harrapatu» zuen. Hizkeraren auziak piztu zion jakin-mina hasieran, eta, auzi horrek formarekin duen loturaz jabetuta, horretan jarri zuen fokua gero. Kepa Matxain (Donostia, 1991) kazetariak EHUren Mikel Laboa katedrak eta Mintzola Ahozko Lantegiak elkarlanean sortutako ikerketa kontratua lortu du, euskarazko ahozko kultur sorkuntzari buruzko doktoretza tesia egiteko. Iaz abiatutako Bertsolaritzaren autonomia auzitan: utilitarismoa, txapelketak, hedabideak, irakaskuntza eta hibridazioa proiektua garatuko du, urtebetez, beste hiru urtez luzatzeko aukerarekin.\nTesia garatzeko lanean hasiko zara laster EHUn, baina zure ikerlana aurretik datorren proiektu bat da, ezta?\nBai, auzi honetara gerturatu nintzen bertsotan erabiltzen zen hizkeraren inguruko kezka batekin. Master amaierako lana egin nuen horren inguruan, baina, lanean hasi ahala, ikusi nuen hizkera erabat lotuta dagoela bertsotan erabiltzen den formaren auziarekin, eta forma, funtzionalitatearekin. Hori ikusita, lanari marko zabalagoa eman nion, eta bertsolaritzaren autonomia formalaz hasi nintzen hitz egiten. Bertsolaritza ezagututa, autonomiaz hitz egitea problematikoa da: ez dauka seguruenik literaturak edo zinemak bezainbesteko autonomia, baina sinetsita nago badagoela zer atera ideia horretatik.\nForma da, beraz, zure ikerlanaren oinarria.\nBai. Formari buruz oso gutxi eztabaidatzen da gaur egun, eta are gutxiago bertsolaritzan. 1980ko eta 1990eko hamarkadetan kezka formala askoz ere presenteago zegoen. Eta ni kezkatzen nau formaz ahazteak. Uste dut bertsoek badutela beren logika estetiko propioa, eta aztertu behar direla horren arabera. Horregatik, formaren eztabaida ekarri nahi dut erdigunera: nire lana forma ardatz duen ikerlan bat da, bertsotan egiteko moduari buruzkoa, bertsokerari buruzkoa.\nJoxerra Garziak garatutako teoria hartu duzu abiapuntu gisa. Zer, zehazki?\nJoxerra Garziak goitik behera aldatu zuen bertsolaritza ulertzeko modua duela hogei urte. Ordura arte, ahozko literatura gisa hartzen zen, eta, beraz, bertsoa ikuspuntu literario baten arabera ulertzen, aztertzen eta baloratzen zen. Hark, bere tesian, esan zuen hori okerra zela: poetikatik baino gehiago duela pertsuasiotik. Nik marko teoriko hori hartu dut, eta saiatu naiz ekarpen bat egiten horri, autonomiaren kontzeptua gehituta. Gaia zoragarria iruditzen zait.\nFuntzionalitatea ere aipatu duzu. Zer lotura du formarekin?\nNiri bertsoaren esentzia baino gehiago interesatzen zait funtzionalitatea: zertarako balio duen bertsoak. Eta hori formarekin lotuta dago. Norbaitek uste badu bertsoak balio duela funtzio poetiko baterako, joko du bertsokera jakin bat erabiltzera; aldiz, uste badu bertsoaren indarra dagoela eztabaida dialektikoan, beste era bateko bertsokera batera joko du.\nLanaren hasieran bertsolaritzaren ezaugarri batzuk zerrendatu dituzu, aipatu duzun autonomia formala zehazten dutenak.\nHori da. Ni saiatuko naiz argitzen zeintzuk diren bertsoaren espazio autonomoaren koordenatuak; zer unetan sortzen duen bertsoak bere kodeekin mundu propio bat, eta zeintzuk diren horren dimentsioak. Horretarako, lanaren hasieran —jada hasi baitut— ezaugarri batzuk atxiki dizkiot bertsolaritzari, nahiko autonomoak.\nLehena iragankortasuna da, bistakoa dena: bertsoa kantatu ahala existitzen dela, eta isildu ahala desagertu. Bigarrena da bertsolaritzak komunikazio dimentsio berezi bat daukala, zeinak modua ematen baitu bestela esango ez liratekeen gauza batzuk esateko. Hirugarrena pertsuasioa da, Joxerra Garziak erretorikaren genero epidiktiko moduan sailkatu baitzuen bertsolaritza. Eta azkena da ahozko hizkera: askotan esaten da bertsolariaren lanabesa hitza dela, baina nik esango nuke hizkera dela.\nBigarren atalean aztertuko dituzu ezaugarri horiek aldarazi dituzten faktoreak. Zeintzuk dira?\nDagoeneko bi aztertu ditut: utilitarismoa eta txapelketa. Utilitarismoan aztertu dut nola XX. mendean Aitzolek bere proiektu nazionala aurrera eramateko jo zuen bertsolaritzara, ulertuz oso tresna erabilgarria zela kontzientzia nazionala pizteko, eta bertsoa horretarako erabili izanak zer ondorio sortu zituen diziplinan. Txapelketen kapituluan, berriz, aztertu dut lehia arautuak zer distortsio sortzen dituen bertsolaritzan. Falta zaizkidanak dira hedabideak, irakaskuntza eta hibridazioa. Azken hori interesatzen zait bereziki: bertsolaritza bestelako diziplinekin nahastean zer funtzionalitate duen, egun gauza askorekin nahasten baita.\nNola piztu zitzaizun gaiarekiko interesa?\nNi bertsolaritzatik nahiko urrun nengoen, baina duela bost urte eskatu zidaten Gipuzkoako Bertsolari Txapelketako kronikak egiteko Argia-rako, eta bi urte geroago Bertsolari Txapelketa Nagusikoak ere egin nituen, Kattalin Minerrekin batera. Oso bizia izan zen txapelketa hori; eztabaida asko egon ziren, eta azkenean harrapatu egin ninduen. Gai hauen inguruan pentsatzen eta eztabaidatzen hasi nintzen, eta hor geratu zitzaizkidan hainbat galdera, erantzun gabe. Gero, ikusi nuen Filosofiako master amaierako lanerako ekar nezakeela gaia, eta hor hasi zen prozesua, gaur egun dudan ikuspegira heldu arte.\nPozik zaude gaiaren inguruko tesia egiteko aukerarekin?\nOso pozik nago. Orain pentsatzea irailetik aurrera goizean jaiki eta egin beharko dudan lan bakarra izango dela irakurri eta idatzi... luxu bat da. Badakit sufrituko dudala; ez dela erraza izango, baina gogo handia daukat.\nLangabezia Pirinioetan eta Leitza aldean igo da gehien Nafarroan\nZurean ere txakurrak ortozik?


Zenbat azukre hartzen dute gure haurrek? | Revista\n: Zenbat azukre hartzen dute gure haurrek?\n[1. or] Zenbat azukre hartzen dute gure haurrek?\n[2. or] Haurrei ematen zaizkien elikagaiak eta horien azukre kopurua (I)\n[3. or] Haurrei ematen zaizkien elikagaiak eta horien azukre kopurua (II)\n[4. or] Nola ezagutu azukre gehien duten elikagaiak\nEsdspaldi honetan, azukreak mikaztu egin du familia askoren bizimodua. Osasunaren Mundu Erakundeak (OME) gida bat argitaratu zuen 2015. urtean, Azukre kontsumoa heldu eta haurrentzat, eta hor esaten du helduek gehienez 50 gramo azukre hartu behar luketela egunean (12 koskor inguru) eta haurrek 37 gramo gehienez (9 koskor, gutxi gorabehera). Ereduzko zientzia erakundeek eta pediatren elkarteek ere onartzen dituzte muga horiek, eta batzuetan horrexegatik zabaldu izan dira azukrearen kontrako mezu eta leloak: “pozoi zuria” dela esaten da edo azukreak “hil egiten” duela. Nutrizio arloko adituak, ordea, ez daude guztiz ados baieztapen horiekin. Beatriz Robles dietista-nutrizionistak eman du azalpena: “Kontsumitzaileen arreta erakartzeko jotzen da mezu horietara. Pozoi edo substantzia toxiko batekiko aldea da horiek eragin kaltegarriak izaten dituztela oso dosi txikietan”.\nBaina azukrearekin ez da gertatzen halakorik, azukrea beharrezko osagaia baita, baina ez normalean ulertzen den bezala. “Organismoak azukre sinpleak behar ditu, baina dietaren bidez lor ditzake, adibidez karbohidrato konplexuen bidez, eta horiek lekaleetan agertzen dira, barazkietan edo zerealetan; elikagaien berezko azukreetatik ere har ditzake, adibidez frutek izaten dituztenetatik, edo gibelean metatzen den glukogenotik”, jakinarazi du Roblesek.\nZer neurritan gainditzen du muga?\nEspainiako Estatuan, glukosa kontsumoak hirukoiztu egiten ditu OMEk helduentzat ezartzen dituen gomendioak, datu hori ageri da ANIBES ikerlanean, eta kezkatzeko modukoa da haurren artean, Aladino txostenean ageri denez haurren %60k azukre ugariko elikagaiak hartzen baitituzte astean lautan gutxienez, oso noizean behin jan behar lituzketenak alegia, adibidez gailetak, gozokiak, irabiakiak eta nektarrak. Gehiegikeria horien ondorioak aski ezagunak dira haurtzaroan: okertu egiten da aho-hortzetako osasuna, eta handitu gehiegizko pisuaren eta gizentasunaren eragina (helduaroan patologia kroniko bihurtzeko arriskuarekin), eta berdin gertatzen da 2 motako diabetesarekin, bihotz-hodietako gaixotasunekin eta gibel gantzatsuarekin ere. Nolanahi ere, garbi eduki behar da azukre mota guztiak ez direla berdinak:\nBerezkoak. Frutek berez izaten dituztenak dira; horiek ez diote kalterik egiten osasunari, nahiz eta kopuru handietan hartu.\nLibreak. Ekoizleek, sukaldariek edo kontsumitzaileek elikagaiei eransten dizkieten monosakarido eta disakarido guztiak dira. Sail horretakoak dira zuku naturaletan daudenak ere, eta horregatik, horiek gehiegizko kopuruetan hartzeak kalte egiten dio osasunari.\nNaturalak. Libreen barneko azpimultzo bat da (hau da, kaltegarriak dira gehiegizko kopuruetan hartzen direnean), adibidez eztia, azukre beltza eta ziropak.\nHaurrek hartzen duten azukrea non ezkutatzen den jakiteko, Pablo Ojeda dietistak aztertu egin ditu haien dietan ohikoak diren produktu batzuk.\nJoan hurrengo orrialdera Haurrei ematen zaizkien elikagaiak eta horien azukre kopurua (I) »


Udalak atzoko lan istripua argitzeko eskatu die Osalani eta beharginak lan egiten zuen enpresari - Uztarria (Azpeitia)\nUdalak atzoko lan istripua argitzeko eskatu die Osalani eta beharginak lan egiten zuen enpresari\n2019ko mai. 21a, 11:08\nHerriko enpresei langileen bizitzak babestea ere eskatu die erakundeak: "Udalerri osoko enpresek herriarekin eta herritarrekin duten gutxieneko konpromisoak hala exijitzen duelako, egoera guztietan langile ororen bizitzak babestea eskatzen diegu, oinarrizko baldintza gisa eta lehentasun absolutu gisa". Udalak bat egin du heriotza salatzeko eta familiari elkartasuna eta babesa adierazteko antolatuko dituzten deialdiekin.\nAzpeitiko Udalak atzo Aizarnan lan istripuz hil zen Urrestillako bizilagunaren familiakoei, lankideei eta gertukoei doluminak eta elkartasuna adierazi dizkie. Erakundearen arabera, langileentzat eta herriarentzat "kolpe gogorra" izan zen atzo gertatutakoa, eta esan du, behar izanez gero, Udalak laguntza eskainiko diela hildako langilearen gertukoei. Horrez gain, Osalani eta beharginak lan egiten zuen enpresari istripuaren "zergatiak aztertzeko eta lehenbailehen argitzeko" eskatu die Udalak, eta esan du lan istripuena "arazo oso larria" dela. Gainera, herriko enpresei langileen bizitzak babestea galdegin die erakundeak: "Udalerri osoko enpresek herriarekin eta herritarrekin duten gutxieneko konpromisoak hala exijitzen duelako, egoera guztietan langile ororen bizitzak babestea eskatzen diogu, oinarrizko baldintza gisa eta lehentasun absolutu gisa". Udalak bat egin du heriotza salatzeko eta familiari elkartasuna eta babesa adierazteko antolatuko dituzten deialdiekin, eta herritarrei protesta horietara batzeko deia egin die.\nLan heriotza salatzeko eta hildakoaren familiari elkartasuna adierazteko erreakzioak berehalakoak izan ziren atzo bertan. Eneko Etxeberria Azpeitiko alkateak, esaterako, doluminak helarazi dizkie senideei, eta gertaera salatu du: "Guretzat ez da lan istripu bat, bizitzak lehentasuna duen kasuak ez direlako istripuak izaten". Azpeitiko EAJk ere doluminak agertu dizkie zendu den beharginaren senideei eta lagunei.\nELA sindikatuak ere prekarietatea izan du jomugan: "Lan erritmo jasanezinak, lan jardunaldi amaigabeak eta sektoreko hitzarmen nahiz prebentzio arauei muzin egitea ohiko egoera eta praktikak bilakatu dira". Egoeraren larritasuna aintzat hartuta, honako mezu hau zabaldu du ELAk: "Alde batetik, prebentzio neurriak betetzen direla ziurtatzeko jarraipen zorrotza egitea exijitzen diogu Eusko Jaurlaritzari; eta bestetik, langile askoren heriotza eragin duen prekarietateari aurre egiteko antolatzera deitzen ditugu langileak".\nElkar-ekin taldeak ere elkartasuna adierazi die gaur lan istripuan hil diren bi pertsonen gertukoei, eta taldeak azpimarratu du "berez gordina den prekarietatea" areagotu egiten dela pertsona migranteen kasuan.


EGO-k udako topaketea eta logoa aurkeztu ditu - bizkaie.biz\nBizkaie! 2020-07-16 13:47 Musikea\nRubén Gimeno zuzendari artistikoaren batutapean etorriko dira.\nEGOk bere topaketan programa bikotxa atonduko dau, musikari gazteek errepertorio zabala eta askotarikoa izan deien.\nDanetara, 73 musikari, Euskal Autonomia Erkidegokoak eta Nafarroakoak gehienak, garagarrilaren 22tik abuztuaren 1era Donostian batuko dira baina ondoren euskal uriburuetako agertoki nagusietan joko daben errepertorioa lantzeko (Gasteizko Principal Antzokia, garagarrilaren 26an; Bilboko Euskalduna Jauregia, garagarrilaren 27an; Donostiako Victoria Eugenia Antzokia, garagarrilaren 28an; Hondarribiko Itsas Etxea Auditoriuma, garagarrilaren 29an). Musika Hamabostaldiko Inaugurazino Egunean be parte hartuko dau EGOk, abuztuaren 1ean.\n2020ko uda honetan, EGOk entzuleentzako nahiz musikari gazteen prestakuntza orkestralerako eta garapenerako balio musikal eta interes handiko programea bi aurkeztuko dau: Lehen maila orkestraleko irakasleakaz lan egingo dabe, oraintsu taldearen zuzendari artistiko izentautako Gimenoren batutapean. Orkestrako kide gazteek, besteak beste, soinuari, artikulazinoari, ozentasunaren orekeari eta beste arlo batzuei buruzko alderdiak landuko ditue.\nTopaketon bidez, EGOk bere proiektuan zehaztutako helburuak beteko ditu, prestakuntza orkestral egokia eskaintzea, gazteen lanketa artistikoa nahiz soziala sustatzea eta mundu profesional orkestralera sartzeko zubiak sortzea.\nAitatu kontzertu lan eta bizikidetza garai zorrotz baten tontorra izango dira. Lan hori gauzatzeko, izen handiko irakasleakaz ibiliko dira, horreetako batzuk euskal talde nagusietatik datoz, Euskadiko Orkestratik eta Bilbao Orkestra Sinfonikotik eta beste hainbat erakunde eta talde ezagunetakoek be hartuko dabe parte: Espainiako Orkestra Nazionala, Reina Sofia Musika Eskolea, Gran Teatre del Liceu, London Symphony, Vienako Orkestra Filarmonikoa eta Genevako Suisse Romande.\nAurten, lehenengo aldiz, udako topaketak programa musikalari jagokon jarduna osottzeko ekimenak be izango ditu, PASSION FOR MUSIC izenekoak, kideek aurrez aurre jasoko daben prestakuntzaz gan, EGOk lurraldeko hezkuntza sektoreko eragile nagusiakaz alkarlanean ibilteko dauen bokazinoaz, EGOko ordezko kide guztiak, Musikeneko ikasleak, EIOko kideak eta Goi Mailako Konserbatorioetako ikasleak gonbidauko ditu, ezatabaida foro batera. Eztabaida hori streaming bidez emongo da eta Rubén Gimeno (EGOko zuzendari artistikoa) eta bere anaia Gustavo Gimeno (egun Torontoko Orkestra Sinfonikoko eta Luxemburgoko Orkestra Filarmonikoko zuzendari titularra eta, hainbat urtez, Amsterdamgo Concertgebouw Orkestrako Tinbal bakarlaria) izango ditu protagonista.\nAitatu ekimen hau, Kutxa Kultur-ek antolatzen dau EGOren lankidetzeagaz eta Kutxa Fundazinoaren jaubetzea dauen Eta orain zer plataformearen bitartez egingo da.\nEGOren garai barria, besteak beste, irudi korporatibo barri baten sorkuntzeak nabarmenduta dator; 22 urteren ostean, eta AUPA! Estudioagaz lankidetzan, EGOk bere irudia barritu eta egungo kodeetara moldatu nahi izan dau. Erabat euskalduna izango zan logotipo baten bila ibilteak euskal artista unibersalenetakoa danaren formetara eta literatur obrara hurreratzea ekarri eban: Jorge Oteizaren lanera, hain zuzen be. Beraz, haren obra garrantzitsuenetako batean, Aita Donostiari Agiñan eskainitako monolitoan, urrezko ardi-larrua dalakoa topautu eben.\nBestetik, eskultura hori Oteiza deituriko tipografia bateko O letreagaz estu lotuta egoala topau eben. Tipografia hori proiektu hau gidatu dauen eta AUPA!-ko Arte Zuzendaria dan Haitz Mendibilek sortu eban 90. hamarkada erdialdean. Osogai horreek gogoan, argi egoan EGOren logotipoa: O.


Eguzkia eta hodeiak tarteka, eta 25º inguruko tenperatura, EAEn | EITB Eguraldia\nEguzkia eta hodeiak tarteka, eta 25º inguruko tenperatura, EAEn\nEuskalmetek iragarri duenez, eguzkia hizpide izango dugu, hodeiak tartean. Tenperaturak atseginak izango dira eta astebururako, giro egonkorra espero dugu.\nGiro egonkorra iragarri du datozen egunetarako Euskalmet Euskal Meteorologia Agentziak. Hodeiak eta eguzkia tartekatuko dira eta udaberriko tenperaturak nagusituko dira: termometroak 25º, gehienez jota, harrapatuko ditu.\nAsteazkeneko eguna giro ederrarekin hasiko badugu ere, orduak igaro ahala, ezegonkortasuna areagotuz joango da. Arratsaldean hodei trinkoagoak sartuko dira eta zaparrada trumoitsuak nonahi bota ditzakeen arren, ekaitzetarako joera nabariagoa izango da mendebaldetan eta Piriniotan. Tenperaturak bero puntua harrapatuko du zenbait puntutan, beroenak 23-25 ºC ingurukoak izango baitira. Ekialdeko haizea ibiliko da, indar gutxirekin, eta arratsaldean ipar-ekialdetik sartuko da.\nOstegunean, berriz, giroak egonkortzera egingo du eta noizean behin, tantaren bat bota dezakeen arren, oro har, ateri eutsiko dio. Hodeiak eta urdinguneak tartekatuko dira, baina egunak aurrera egin ahala, garbitzera egingo du. Tenperaturak ildo beretik jarraituko du eta ekialdeko haize ahula ibiliko da.\nAsteburuaren atarian giro eguzkitsua izango dugu. Arratsaldean eta Pirinio aldean zaparrada trumoitsuren bat bota dezakeen arren, egunaren zatirik handienean eguraldi ederraz goza ahal izango dugu. Norabide aldakorreko haize ahula ibiliko da, ipar ukitua nagusituz arratsaldean. Tenperatura goxoarekin jarraituko dugu, epelenak 22º-25º artekoak izango dira.


Porrontxo Jaiak - Astearte eta larunbata Sudurpuntan!\n2011 / Ira / 12\nAstearte eta larunbata Sudurpuntan!\nAsteartea 13 eta Larunbata 17 SUDURPUNTAN egunak!!!\nLarunbatean, sariak eskuratu dituzten lanak proiektatuko dira berriz, eta sariak banatuko dira, 20:00tan P. Berriko karpan.\n01 Sudurpunk saria: Lan apurtzaile, bihurri, edo punkienari emango zaio.\n02 Sudurgorri saria: Pailazokeria onenari!\n03 Sudurtxukun saria: Lan garatu eta finek ere badute lekua gure sudurretan!\n04 Sudurluze saria: Laburmetraietan agertu den sudurrik handienak errekonozimendua merezi du!\n05 Mukizu saria: Gazte gara gazte, eta sudur harrobiak asko du erakusteko!\nEpaimahaia, Kino kafe eta kultur etxeko lagun banak osatuko dute. beraz kontuak haiei eskatu gero!\nauzoan zehar bi emanaldientzako SARRERAK jarriko ditugu gaur arratsaldean,


IBM Spectrum Protect Plus, 10.1.0tik 10.1.5era bitarteko bertsioak.\nIBM Spectrum Protect Plus-ek dituen ahultasunak argitaratu dira, autentifikazioaren saihespen, direktorioen ezabaketa arbitrario eta komandoen injekzio erakoak. Horiek baliatuz urruneko erasotzaile batek kode arbitrarioa exekuta lezake sisteman.\n10.1.5.21ï»¿ï»¿99 bertsiora eguneratzea.\nKredentzial barneratuak egotea baliatuz, adibidez pasahitzak eta giltza kriptografikoak, erasotzaile batek kode arbitrarioa exekuta lezake sisteman. Ahultasun horretarako CVE-2020-4208 identifikatzailea erreserbatu da.\nErabiltzaileak sartutako datuen baliozkotze desegokia baliatuz, urruneko erasotzaile batek direktorioen ezabaketa arbitrarioa egin lezake. Ahultasun horretarako CVE-2020-4214 identifikatzailea erreserbatu da.\nErabiltzaileak sartutako datuen baliozkotze desegokia baliatuz, urruneko erasotzaile batek komando arbitrarioak exekuta litzake sisteman root baimenekin. Ahultasun horretarako CVE-2020-4206 identifikatzailea erreserbatu da.\nBereziki diseinatutako eskaera bat bidaliz, autentifikatu gabeko urruneko erasotzaile batek komando arbitrarioak exekuta litzake sisteman. Ahultasun horietarako CVE-2020-4241 eta CVE-2020-4242 identifikatzaileak erreserbatu dira.


Zabaldu da izena emateko epea EGO 2020-ren entzunaldietarako - Eusko Jaurlaritza - Euskadi.eus\nEuskal Herriko Gazte Orkestrak (EGO) zabaldu du entzunaldietan parte hartzeko epea. Apirilaren 14tik 19ra bitartean egingo dira Entzunaldiak, lehen aldiz Musikenen egingo dira (Euskal Herriko Goi Mailako Musika Ikastegia).\nEntzunaldi hauetan parte hartzeko deialdia Euskadiko Autonomia Erkidegoan edo 150 kilometroko inguru geografikoan jaio edo bizi diren 16 eta 27 urte bitarteko musikari gazteei zuzentzen zaie. Hautagaiek, edozein dela ere beren espezialitatea, gradu profesional bat ikasten aritu beharko dute gutxienez, edo ikasleak izan eta musika sskola batean matrikulatuta egon.\nEntzunaldi hauetan parte hartzeko gonbidapena jakinarazi eta zabaldu zaie bai Musikeneri, bai Euskadiko kontserbatorio profesional eta musika eskola guztiei, eta baita probintzia mugakideetako musika-zentroei ere.\nBete beharreko plazen kopurua, gutxi gorabehera, orkestrako kideen % 30ekoa da, eta deialdia zabalik dago orkestrako atalak osatzen dituzten instrumentu guztientzat.\nEntzunaldiaren ondoren, EGOn urtebeterako plaza bat eskuratzen duten musikari izangaiek aukera izango dute orkestra-errepertorioko saio erakargarri eta interesgarriak lantzeko, hainbat topaketaren bitartez, orkestra sinfoniko handietan esperientzia luzea eta sakona duten irakasleen laguntza eta gainbegiradarekin, dagokion zuzendaritza artistikoaren pean, halako eran non, horrek guztiak, garapen pertsonal eta baliotsuan lagundu dezan, baita eremu profesionalean sartzeko garrantzizko zubi baten gisa balio dezan ere.\n1997an sortu zenetik, 1.500 gaztek baino gehiagok parte hartu dute nolakotasun estrategikoa duen musika- eta kultura-proiektu honetan. Musikari horietako askok ibilbide musikal garrantzitsua garatu dute, eta, gaur egun, Espainiako eta Europako orkestra ospetsuenetako batzuen atriletan daude.\nEntzunaldietarako izen-emateak www.egofundazioa.org webgunearen bidez egingo dira, ez bestela.\n2020ko urtarrilaz geroztik, EGOk, Eusko Jaurlaritzaren proiektu estrategiko bat izanik, (BBK, Kutxa eta Vital Fundazioen babesa ere izan du hasieratik), ziklo berri bati ekin dio, German Ormazabal arduradun eta koordinatzaile nagusi berriaren zuzendaritzapean, zeina, hamar urtez Euskadiko Orkestra Sinfonikoaren Zuzendari Nagusia izan ondoren, eta 14 urtez enpresaren munduko hainbat zuzendaritza-postutan aritu delarik, berriz topatu den hasieran eta sorrera-prozesuan parte hartu zuen proiektu honekin.\nIzendapen berri honen bidez, Eusko Jaurlaritzak, 19/22 Kultura Planean jasotzen denez, EGO berriz definitu eta bideratu nahi du, 22 urte hauetan gure herriko musikaren panoramak bizi izan duen eraldaketa sakonera egokitu ahal izateko era horretan.